Kadaddhian bencana alam jareya cokop maghabaybkita neka kodhu waspada ka badhan dhibi' ban sadhajana neka pastenah dhari sakobesah se ampon ngator KA sadhajana ommat neng attas bhume jareya. Namong melana badha banjir jareya lakar la ulannah para manossah se lok bisa ajhaga lingkungan jareya. Pan saponapan kalennah manossah neka bisa daddhi sebab utamannah bencana alam. Misallah manabi muang sampah neka lok neng kennengah ngalaen epon neng songay otaba muang dhen bedhen. Sebab kalakoannah manossah manabi dhan kulah ngocak epon bhakal e ketarah sareng sakobesah ban akibat  epon ghi kabadhaannah dhibi' jughan. Saenggha kodhu e peraten aghin pole apah se kita kelakoh jareya.


Lakar bhakto neka kan kulah terro atemmoah sareng sohabat kulah se molae dhari kellas 1 SMA,. Kulah lakar a se kongkol sareng paneka ban kulah lakar terro merrinnah kejudhan se paleng aeggeh ghi' sareng cara atemmoh ban sentaren ka romannah. Molae dhari lamba' kulah terro ngobange hadiah ban parengaghi ka orengah dhibi' entar ka compo'na se loamayan kyah jhaunnah. Mela dhari ka'dhinto, akherrah kulah entar ka Pamekkasan ban menta alamattah romannah akherrah atemmoh jughan sareng orengah. Kulah lok lem taoh ban lok le bele ruah, se taoh neka lakennah tok ban akherrah kulah nemmoen romannah kyah tor atemmoh sareng tang kancah neka. Sala settong mabunga ateh kancah dhibi' ghi detenge langsong ka romannah.


Manabi sampeyan onenge perasaan kulah teppak pertama kalennah nengale setan ghi ka'dhinto rassannah terro pingsannah. Aneka kan creta ghik kanak langsung atemmoh secarah langsong neng adha'eng matah. Badhan neka ngetter sadhajana dhari attas sampe' bhabha. Matah neka lok bisa e bukka' tor e totop, daddhi mellak maloloh. Colok jareyah lok bisa apettah kaloar settong kecceb bhan epon. Ban rassannah jantung neka terro peggha'ah ruah akadhi lok bisa anyabah tor akadhi gheggerreh. Sampeyan lok bisa sama sekaleh awaduwah ruah sakeng colok lok akecep wkwkwk pokok rassannah neka mlarat sarah se e edeskripsi aghinnah sebab oreng neka tak bisa ngarassaen hal se padha sareng dhan kulah.


Lamba' kulah toman ghaduwan pekkeran kadhinapah seh rassannah lok ghaduwan kalakoan sebab e kenneng PHK jareya. napah pole odhi' kadhibi' ban nge kost otaba ngarantau neng dhisannah oreng se eka'dhimmah tadha' pasapah se oneng amargha sampeyanneka beres napah bunten, lapar napah kennyang. Ghaduwan pekkeran manabi mon kenneng PHK paste dhukah sarah. Jhau dheri reng seppoghaduwan alessan amargha rassannah akadhi cek sennengah ban bebas jaruah dhari reng seppo ban tan tretan se dhujan ngalanglang kaula meyos ka loar manabi e ajeg nak kanak amaen. tape samangken san le oneng rassannah a pesa ban odhi' kadhibi' sobhung tretan ban reng seppo se ngancaen amargha kodhu kuliah kaula sajhen ngarte artenna rejekkeh dheri pangeran.


Bedenah banjir ben tanah longsor jiyah kabbhi margenah tanang manossah se ngelatek e jheman lambek, nebang pohon den-beden sampe setiyah pas bennyak osom longsor ben banjir, Mangkanah setiyah molaen ngelarang oreng nebangen pohon den-bedeh kabbhi le bedeh atorannha, kareh masnossah se gelelm borok atoran juiyah apa enjek. Margenah kabbhi deggik abelih dek manossah se senneng manossah ben seng sossah manossah. Atoran se egebey riyah kaden bedenah reboisasi otabeh nanem pole pohon neng hutan se gundul riyah, padahal settong pohon tiuyah bosa dddhi rajeh ben akarrah kuat neng delem tanah kodhuh bektok ataonan, tapeh lok papah ariyah salah settong usaha se biasa elakoneh,


Ba'en ta' osa tako' kalaban sakabbhinna alasan tako' dhusa ban laenna, polana undiyan reya ta' masossa sakale mala mabhunga. Ngenneng undiyan reya padana olle rejhekke se ta' bisa edhugha. Undiyan reya ta' ekenneng arep polana banni ollena lako ta' etemmo olle enja'en. Para' pada'a maso judi keng polana ta' marogi, mon judi kan marogi polana ghi' melle tape mon undiyan reya ta' osa melle keng polana kadhang olle dhalubang undiyan polana le-melle se abak bannya'. Undiyan reya ta' haram polana banni judi togel. Sanajjan ta' ngenneng ta' kera rogi ban ta' marogi oreng laen. Mayu mon bada undiyan apa'a bhai la noro', tada' rogina ban mon ontong pagghun bhunga sara.


Teppak menang lomba Akademi Siswa MAN Bhengkalan juara 2, engkok lok percajeh. Rassanah jiah kadik ngomongan. Teppak tang nyamah e sebbhut, engkok le ghik loading ellun. Sangghu sala ngeding. Pas tang kancah neng tang seddhik nulit ngocak jhek ajiah engkok se e sebbhut. Engkok se lok percajeh pas ghik alay ruah. "engkok? engkok?" atanyah deiyyeh. Rassanah kadik lok nyatah jhek reng lok toman menang seghilok eng. Tebhenah engkok asokkor sarah jhek engkok bisa menang ben olle golden tiket ghebey masok dek MAN Bhengkalan. Rassah bhunganah jiah e rassanen lok cuma bik engkok. Mole deri acara ngibeh piala jiah se bhunga ben bangga sekeluarga besar. Engkok e sangghu penter sarah.


Enga` pole ye, se endi` masalah parkara operasi riya ta` pera` abe`na dhibi` e dunnya. La sajhagaddhe oreng alakone operasi lantaran cem macem alasan ye enga` kecelakaan, panyake` otabe bi` rembi` pas ta` normal otabe sara kaluarra bayi, sehingga kodhu e operasi. Jhe` padheddhi tako`na e ate mun bhakal e operasi. Bannya` maca dhuwa ben dzikkiran. Mekker se nyaman ben tenang. Kabbhi oreng ye bannya` se salamet etambhang se gagal operasina. Mun gagal operasina biasana panengnga oreng jeriya la endi` gejala se para` ta` bisa e tolong pole. Ben terpaksa kodhu e operasi otabe dari pihak keluarga se begh maksa eberri` tindakan. Dhaddhi jhe` tako` ghellu ka operasi. Pa pasrah ben positif ye.


Pegghel sara bakto tang bini eni-banniyaghi maso orengtowana dhibi'ban ta' eyangghep enga' ana'en dhibi'. Mon ale'en emelleyaghi sapeda motor N-Max tape tang bini emelleyaghi sapeda motor Vario ba'-jhuba'sala da'iya sapolo jutana pessena dhibi'. Ta'reng padana maso se congoco, ghun namba sakone'. Ta' mekker se nyare pesse reya tang bini tape se emelleyaghi kalong ban ghellang ale'en. Bakto tang bini manglo polana ta' adhil pas ekabala ghun eyangghuyaghi banne ebaghi ka ale'en. Apa pole tang bini segghut ekalerowaghi bakto terro namba'a modal, ta' mekker bannya'en oreng ngonjhang polana tang bini noro'e pamentana pasar ban bisa abali bhandha (modal) kalaban kaontongan se raja.


Doni areh riyah bhekal olle pengumuman kelulusen masok kulianah. Doni daftar ning jurusan kedokteran ning sorbhejeh. Doni daftar ning kampus Unair. Doni nantos sambih abek kobeter takok tak lulus. Pas nengguh pengumuman, ternyata Doni ghitak lulus ka kedokteran unair. Doni seddi tapeh bingong kiyah dhek remmah caranah aberrik taoh ka reng tuanah mon ghitak lulus. Doni kobeter aghebey reng tuanah seddi. Akhirrah sabelun mole ka roma, Doni melle martabak ghellun. Kakanan se e kasenneng reng tuanah. Doni mole nyambih martabak pas acaca dhek reng tuanah. Doni mintah saporah pas a caretah mon tak lulus kedokteran, Doni pas aberrik martabak ka reng tuanah. Ajhelling kalaoannah Doni, reng tuanah tak ngighir ben kecewa.


Bhellis ka kanca palakowan polana segghut nokol ban aghaja' ressem ghallu, enga' reng ce' angkona. Pola engko' nyangghu tako', epenneng sajan segghut ban sajan manner. Aherra e settong bakto bi' engko' esampat maso bato aherra pas acengnga' mare jiya aherra ta' toman pole kol-nokol ka engko' ban lebbi sopan. Oreng mon nengenneng reya lakar bakto pas ngamok lebbi ekatako' etembhang oreng se ko-maangko tape bakto la egeddak sakale pas enga' caceng kenning petes. Tape engko' malarat la-nyala ka oreng apa pole aghaja' sambi nokol polana tako' oreng otaba kanca se eghaja'i ta' senneng ban bhakal todus dhibi' mon la ebales e bannya'en oreng.


Setiya reya mon ngangghu kalambhi otaba sapeda ganteng bi' oreng eyarghai apa pole se etompa' motor ganteng. Bhellis sara mon la amoy-tamoy ka romana oreng tape pas ta' eyeddhebbhi polana nyangghu oreng ta' andi'. Sanajjan lakar la oreng ta' andi' ta' olle keya edha-bhidhaaghi enga' reya.  Ka'-angka'en ayatoraghi ka se amotoran mon engko' ta' eyatore sakale. Dhaddhi magghi la esorowa ta' nyeddhingnga mon la enga' reya. Ta' ejab ongghu lakar oreng reya pada maso se nemmone pas ghun ekenyem dhibi'. Engko' keng polana noro' tang bini, jha' sakeng taowa da'iya ta' noro' ma'le ta' ngor-tangngoran Kadhibi'. Pegghel sara engko' mon da'iya.


Neng dhunnya. Apa'a bhai pagghun dhaddhi. Tada' se muhal. Kabbhi bada macem barta kalowar neng tipi ban radio. Bannya' oreng ghi' kakorangan alako, bada keya se sampe' ta' bisa narema kabada'enna. Bada keya se keddhur nyare lako polana ngangghep, odi' ghun kop-cokop ngakan.Poko' ibadana epatebbel. Banne perkara oreng jiya ta' bisa ngakan. Pangeran pagghun merri' cokop. Amerri' ka apa se lakar ekabhuto manossa. Maske odi' kop-cokop ngakan, pas apa se kabelliya ghabay ngakan mon ta' alako? Amenta'a pesse malolo ka reng towa? Bada polana senga' jiya oreng se ta' sokkor ka kabada'enna, sampe' alako reya ta' nemmo tojjhuwanna. Nemmo lako pas ngighir sangghu lakona reya ekala'a oreng. Toro'en ban dhibi' alako borongan se kodhuna alako reng-bhareng. Ta' kenneng alako kadhibi'. La jiya dhaddhina pas mon sala sangka mlolo pas se epakaada' rowa ghun napsona.


Ternyata bannyak sarah oreng se dhujen ngomong ban dhujen nyareh alessan melanah oreng jareah lok toman sakejjhi' epon nagrassaen manessah ka jhujhuren. melanah dhari kadaddhian se toman kulah alamen jariya, toman sekaleh bein kulah bringsang sadhaja melanah reng oreng neka lakaran lok kengeng bisa e ajheg kerjasama dhalem settong projek ban dhari paneka rassannah kulah terro napokkah ruah. Kalabhan badahannah taggungandhusah manabi kulah ngalakone hal se tak sae ka kanak neka, akherrah kulah secara terpaksa lakaran a laporann ka atasan. Mela dhari paneka, saongghuna jareya takok ruah manabi kalakoan kulah daddhi settong kesalahan se rajeh, namong ulah kodhu tettep adhil ban ngalakone kewajibhen.


E tiap laghuh ruly a lari neng lapangan rampal kadeng neng lapangan kampus 3 UMM. Ruly mon lari kadeng bi’dibi’en kadeng sareng kaka’nah, ruly lari deri polo setenga 6 sampe pokol 8 pagi. Setelah olle tello’ poteran lapanga ruly istirahat neng bebenah bhungkanah pao polanah ebebenah celep ben naong, ruly istirahat sambih maloros sokoh ben minum se ampon egibheh deri romanah. Samarenah istirahat 10 menit ruly lanjut pole a lari e lapangan rempal, ruly jelen on laon amargha la lessoh ben tak kuat. Setelah olle setenga poteran ruly ketambuh maso reng binik se padeh a lari neng lapangan rempal, ruly tetambuh maso kancanah gik jeman kuliah ruly ngejid sarah polanah tak pernah ketemu maso kancanah se la empak taon tak pernah ketemu e malang.


bennyak oreng samangken nge fans dha' idolannah tapeh keng lebhur karadinanah tor ghantengannah. Samangken neka oreng otaba nak kanak ngodeh leburrah ka reng Korea jaruah. tapeh manabi sampeyan onenge kabudhajaan reng roma se rata-rata aneka muslimmah kentel, lok e bhagai senneng ka reng korea wkwkwk kodhu ghambaran odhi' dhalam jiwannah reng muslim paneka Rosulullah SAW. Manabi terro tepangghie ghi mangken san le teppak areh kiamat. tapeh oneng njek seh, rassannah paste senneng ngara ghi manabi atemmoh sareng Rosulullah. Kulah nyebbud nyamannah bein arassah tentrem ka ateh. lakar la patot deddhi idola seh manorot kulah, kalabhan saghalannah sekap tor laennah Rosulullah aneka lakar le sae.


Manabi dhabunah oreng, apah se ekaterro kodhu eparjuangen neka lakar la badha benderrah ongghu. Kulah ajher sa areh benteng ghabay ghaduwan prestasi se sae neng dalam kelas tor maghabay reng tuah lok kecewa usahannah ghi porak alla. Tapeh san le taoh anak eng bisa ngalebedhi ujian demi ujian neng kampus se masyaallah mlarattah se terro kaluarrah ryah ghi wujud bangga tor kabunga'an dhibi' ampon lastareh ngajhalane proses odhi' neka. Manorot kaulah kita jariya kodhu tetep ausaha tor jha' pantang semangat manabi terro olleah hasel se maksimal ban lok ngacewaen oreng bannyak. Amargha sateyap oreng ghaduwan jhalan bhi'dhibi'edeng tor ghaduwan masalah bhi'dibhi' edeng jughan.


Se paleng penting delem masalah tekad jiah male tekad jiah kuat ben ongghuen teppak eng atobhet. Lok pakek e sertaaghi bik keraguan otabeh rassah kerrong ghebey ngelakonen pole maksiat, otabeh kiah mekker ghebey ngerjaaghinah pole. Tobhet jiah lok bhettal mon sittong bektoh tekatteh jiah semmoh lemah terus ajiah ngerassah terlena bik abek eng, e kennengen tipu bik setan tebhenah dheddhih kepeleset, ben abelih ngelakonen kemaksiatan. Delem kasus kadik jiah ajiah kodhu dhulih ngelakonen tobhet, nyesel ben nyusun tekad pole. Ben ajiah lok parloh putus asa takok tobhetteh lok e teremah bik Allah SWT mon lakar tekatteh ghebey atobhet pole jiah tulus.


Tang sapopo se anyama Halil bhunga polana etarema neng Universitas Surabaya (Unesa) neng jurusan olahraga. Koca'en Unesa reya tamaso' kampus paleng raja kennenganna oreng penter, kennengnganna oreng soghi, ban kennengnganna oreng andi' prestasi. sakabbhinna na'-kana' ngoda terro maso'a ka Unesa keng ta' bisa. ta' bisana ghella' polana ta' penter otaba ta' andi' pesse. Mela dari jiya tang sapopo ce' asokkorra bisa maso' ka Unesa neng jurusan se pada maso seekasennengnge iya areya olahraga, jha' reng tang sapopo reya atlet badminton se toman dhaddhi pamennang e ba-lomba raja. aherra setiya dhaddhi palate badminton neng GOR Kabupaten Sampang. Moretdha bannya' se prestasina bhaghus.


Mon andi' elmo reya jha' penneng aso'aghi ka oreng laen dagghi' bhakal maontong. Conto, polana tang tolesan segghut terbi' e media online sareng ceta' aherra engko' segghut eyonjhang kaangghuy ngesse'e lalampa'an se kae'anna maso tolesan otaba motivasi kaangghuy noles. Areya aropaaghi pangalaman se bhakal ta' bisa ekaloppae lantaran reya aropaaghi tang elmo bisa aghuna da' ka oreng laen. Elmo se manfaat reya elmo se bisa abhanto oreng laen koca'en ghuru Mangkana mon la eyonjhang dhaddhi pangesse otaba pamator neng lalampa'an engko' senneng sanajjan ta' olle bajaran. Apa pole pas ebajar sennengnga tada' pada. Toman keya dhaddhi moderator neng acara sebadaaghi maso Sivitas Kotheka Pamekasan ban Balai Bahasa Jawa Timur olle honor se ca'en engko' cokop.


Manabi oreng kasennengan areng a temmonnah bhareng se ekasareh rassannah semmoh bedeh leggennah njek seh wkwkwk. Amargha tegghiren le gellek lok nemmoh ban aleng leng sakarebbha dhibi'. Arassah ateh jareya adhabu, duh oreng ryah reh mek ceroboh ban loppa' an nah kesaraan seh ? Masak keng nyabek kacamatah du polo menet sabelummah samangken la loppa. Tape kadhinapa jughan, nyamannah oreng loppa. Oreng loppa jareya tandhannah lok fokus, ban rassah lok fokus jareya bede aghin amargha bede hal se ekepekkeren neng dhalam ateh otabah pekkerannah, saenggha pekkerannah dha' man kamman ban lok kerah bisa fokus. Saenggha manabi nyareh jareah ban bisa atemmoh ghi paste badha rassah senneng se mabunga ateh.


Senneng rassannah manabi kulah lulus sareng rengkeng se paleng tengghi melanah hal jareya lakaran la impian kulah se eka'dhimah pangaterroannah kulah neka daddhi oreng se sukse ban e taremah neng kampus se paleng favorit. Mela dari paneka rassannah tantonah la apor campor sebab kulah bisa lulus sareng nelai se tengghi ban nga bangga aghin reng seppo ban kaloargha sadhaja. Sateap apah se ekaterro manabi e bereng aghin sareng usaha se ghu ongghu tantonah kita kodhu bisa odhi' ban asokkor se lebbhi saenggha kita bisa nga capai imipian jareya. Lulus ban nelai samporna kalabhan olle undangan dhari sala settong kampos nomer settong neng Indonesia jareya daddhi impian bannyak oreng. Jha' sampek mempeh kita neka elang ban takobhur.


Apah se kulah lakoneh neka sanyatannah lok bisa e tengale pole, melanah pan saponapan jareya tantonah lok bisa e parenge pole. Ban salanjhanga carah sopajha kita bisa selamed manabi a kaloaran lem malem otaba kammah bein. Pan saponapan carah melanah sadhajana neka bisa e kalakoh ban sampeyan rassannah coman bisa aduweh bein nengale paneka pastenah sadhajana neka bisa. Namong hal jareya parlo kita antisipasi sopajha kita bisa pangrasah bisaos ban kadhinapah carannah sopajha kita bisa oneng kalabhan carannah jareya bisa e parenge taoh ban kita bisa nyelemddhin badhan dhibik manabi bedeh oreng jahat neng dhalem perjhalanan kita jareya. Hal neka parlo kita oenge sopajha kita bisa antisipasi tor selamed.


Manabi samangken reng oreng neka la ampon penter sareng wawasannah loas. Manabi la badha persepsi oreng se bisa nengale setan jareya artennah oreng paneka jhago ban bisa nerawang ka sadhajana jyah se mlarat ngapos aghin pamekkerannah. Sampeyan lok oneng bein kadhinapah rassannah terro odhi' nyaman ban leppas sareng kabadhaan setan se e man dimman. Setyah jyah oreng la ampon oneng manabi kemmah se bendher ban kemmah se ngebey karangan. Daddhi jha' neng masenneng manabi ekoca' bisa nengale setan lah ban ajelling ka' adhaeng kdhi' apah lah. Aneka ambuin tretan, sebab sampeyan dhibi' ngebey hal-hal se lok nyatah daddhi nyatah saenggha bisa nimbulaghin ongghuen ban aneka lok en maenan.


Lebbi lanjut e delem bukunah Emotional First Aid: Healing Rejection, Guilt, Failure, and Other Everyday Hurts, WInch nyebutaghi jhek bedeh tellok lokah psikologis se e sebabaghi teppak kita ngalamin kegagalan. Pertama, kegagalan ngelemahaghi keyakinan, motivasi, bik optimisme, ngebey kita ngerassah lok berdaya ben terperangkap. Bik sittong duwek kaleh pengalaman gagal lok merrik efek lokah psikologis ghebey kita. Teppak pengalaman gagal jiah penting sarah otabeh bermakna sarah ghebey kita. Pekkerannah kita pol bik adegan teppak eng gagal. Bedenah rassah todus, rassah lok mampu ben lok berdaya berkembang dheddhih lingkaran setan sampe akhirreh sittong lokah riah sajen sarah mon lok e tanganin.


Teppak jiah engkok mole kampong dek kampongah tang ebok. Teppak jiah bedeh acara keluarga, kabinannah tang sepopoh. Engkok teppak kelas 4 SD lambek. Sekeluarga mole kabbhi, engkok, ebok, bapak, bik tang alek duwek. Sang le mareh acara pesta resepsinah duareh, tang bapak abelih keadek dek Jakarta. Marenah jiah teppak bedeh e roma kedegghuk eng, tang ebok nelpon bapak. Mereka e keding kadik atokar neng telpon. Engkok se ngeding ghik lok ngerteh. Pas lok abit deri jiah tang ebok ata ceretah bik tretannah kabbhi bik oreng tuanah alias tang nyai bik kai. Ternyata tang bapak nalak tang ebok. Molaen deri jiah tang odik le laen haluan seterusseh.


Sekejjhek agghik Fika riyah norok mangkat rombongan kontingen PORSENI (Pekan Olahraga dan Seni) neng Jombang. Fika riyah norok lomba mecah puisi. Deri kennek Fika lakar terbiasa mecah puisi ben tampil eman-dimman deddhina norok lomba riyah benne hal pertama kaleh gebey Fika. Tapeh kadheng, Fika pagghun arassah dredeg segilok'en tampil neng panggung otabe maju neng adek'en bennyak oreng. Pas teppak kes-rengkes klambih se terro egibeh neng Jombang riyah ben nyiapagih klambih gebey lomba, Fika ker-pekkeran dek lomba jiyah takok lok bisa ngebeh juara ben metodus sekolanah. Sakeng kepekkerannah Fika sampe takok dibik ben tanangah sampek ngetter semmo abit. Fika pas neng-ngenneng nyoba metennang abek'en dibik.


Teppak jiah Laila keluar bik kancah lakek eng. Kancah lakek jiah le semmak bik Laila kabit kennek. Mereka le akadik tretan. Sittong bektoh Laila entar ngakan kedhibik polanah lok endek ngerepotin kancah lakek eng jiah, apah pole kancah lakek eng le andik cewek. Laila sadar diri. Lok abit kancah lakek eng jiah nelpon Laila ben ngocak nyusullah. Laila le iyut iyut bhein mon le maksa ruah. Sang kancah lakek eng deteng Laila cek bhunganah le sebulen lok atemmoh ajiah. Lok abit cewek eng kancah lakek eng deteng. Mok ngamok dek Laila e sangghu Laila se ngajhek cowok eng ngakan keluar.


Molena ngajhar e sakola'an sapeda motor rassana tada' bensinna, aherra ambu ka pom bensin ban antri abak lanjhang. Ngesse'e bensin neng pom bensin pas bada se ngeppa' dari budi. Engko' takerjhat polana se agheppa' ghi' ngangghuy helem. Kapan la ebukka' helemma bhuru engko' tao jiya Kodiri kanca madrasah bakto ghi' kenni'en. Aherra bi' engko' eyajhak ngopi e barung smbi dha' kandha'an dhala asar. Mare jiya pas saleng menta nomer hp ma'le bisa bhar-ngabhari bakto bada apa. Kateppadhan Kodiri dhaddhi oreng se pangaro ban segghut abhanto oreng kaangghuy olle kalakowan ban setiya la dhaddhi oreng soghi sanajjan ghita' abini ban ghi' ngoda.


Kasta bakto bada kasempatdhan peleyan Pegawai Negeri Sipil (PNS) kalaban jhujhur ban ta' osa melle engko' noro' tape ta' ajhar ghu-ongghu. Arapa me' ce' kastana, polana mon la andi' ana' bine pagghun aromasa bhuto pangasela se teptep ma'le bisa odi' kalaban jhembhar. Mon la pangaselan ta' etemmo riya rowet ban lako angen-bangen bharang se mohal. Contona mon ju'-toju' kadhibi' pas abangen nemmo pesse 300 juta se halal. Nomer settong melle motor se bhaghus ghabay nyare pangaselan tamba'an. Nomer duwa' melle tana e Dhisa se arghana ghi' moda ban se di-budi karena pesse esaba' ghabay sempennan. Setiya PNS-an la tada' eghante PPPK ban syaratdhha lebbi berra'.


Ngarassaen dhukannah e kenneng PHK teppak bhakto corona dheteng neka lakar mahabay mental sadhajana oreng e paksah ghabay kuat. Pan saponapan ebuh oreng e kenneng PHK melanah neka lakaran la lok bisa e kenedaliaghin arus ekonomi epon. Kalabhan bannyak reng oreng se lok bisa narema pole rekruitmen lakoh ban alamar lakoh bein lakaran duh cek mlarattah ongghu. Kalabhan dhari paneka rassanah ghi dhuka sarah, ban pole bhagi oreng se deddhi tolang punggungngah kaloargha neka lakar lok ghaduwan pa apah. Sadhajana serba mlarat ban kodhu bisa bangkit kadhinapah bein carannah sopajha bisa lebbhi olle apah se ekakareb saenggha bisa nyambhung odhi' pole, marennah dha' neka bann bisa bangket pole arebbhannah.


Bannya`na bimbingan pangajharan sateya edimma bhai atojhuan ma` le bannya` nak kanak se bisa maso` ka sakolaan negeri. Tambeh bannya` se asakola e negeri apapole jurusan se e sennengngi lebat jalur SBMPTN, sapa se ta` senneng. Perjuangan ajhar saabit riya ta` sia-sia panengnga norok bimbingan pangajharan. Mun bede lebbihna pesse pas jhet niat ongghuwa, ye e saranaghi ghebey norok bimbingan pangajharan. tambeh ampo ajhar ben ngerjaaghi soal-soal ghebey maso` sakolaan negeri, tambe tengghi peluangnga ghebey lolos ka jurusan bi` sakolaan negeri se etojhu. mara mun terros sennengnga ye ajhar kabbhi nak kanak e bimbingan pangajharan ben se bhajang kiya ajharra.


Sapa se ta' tako' mon ajhelling ghantonganna ate ban palepor lara dalem odi' sake' sara? Bakto ana' panas potthon ban etemmo jha' ekenneng panyaket DB nyabana bhu'-kelbhu'an ban matana lang-elangan. Sanajjan ta' agingging aeng mata adhrisdhisan ta' egharassa ngatela' ana' eronsen polana nyabana gha'-eggha'an. Bakto eronsen ana' se ebangkange ban roso'en paddhang kabbhi polana la 3 are la ta' maso' apa sakale. Rassana ate rentek ancor ngatela' ana' sake' se cora' ta' bisa etahan. Mon la enga' jiya etembhang ana' ango' engko'dhibi' se sake'a ta' kowat rassana ate mon la enga' jiya. Pekkeran la man-da'emman tako' la kaelangan ana' se ekaleburi dalem odi' se ngajha' bhunga'a.


Manabi ngalak tang kalkoan ghi tak anaph sebab tang kalakoan jyah dsain ban kabannya'an lok bisa jaruah. Rasah ngamogeh manabi kalakoan e kalak sareng reng len, tapeh sadar sahjana neka ampon la bisa e ator sareng sakobssah deddhi jha' mendinga ghin jaruah sareng reng laen. mela dhari jareya sampeyan cokop onenge ban ngembanga ghin bakat tor skillah se bisa majago sampeyan ban bisa lebbhi sae. Akadhi norok seminar ban pan saponapan pelatihan akadhi excel ban mikrosof se bannyak e sareh sareng perushaan saenggha sampeyan  gampqng jugan nyareh lakonnah sebab bisa inti dhari excel ban bisa e adnal aghin sareng bos otaba atasannah neka.


Engko' enga' sabbhan lakar la segghut ngamok karebbha dhibi' ban segghut ghiren teng-ngadateng, ban lakar mon setiya nga'-ngenga'e kabada'an se la lebat engko' kadhang todus ban bada settong se paleng ekaenga' bakto ghi' kenne'en. Ghi' kenne'en bakto apasa engko' abhajanga asar, tape mare ngala' udu' engko' masanga sarong ta' ghellem genna. Aherra sarong ghella' pas ebhandhingaghi enyek-enyek ban angko' ngamok karebbha dhibi'. Mare jiya engko' dhuli entar ka dapor. Bi' reng-oreng engko' nyangghu andi' bhareng otaba kasetanan otaba andi' dhing-sandhing. Polana ya jiya segghut ngamok, mon amaen tada' angin tada' omba' kadhang in-mainan etette otaba eyobbhar e kampoanna oreng se ngobbhar kasrakas.


Pade ben jhuko` laenna, bede carana abherse`e odeng ma` le ta` amis ben buccok. Pertama buang bagiyan coccokna odeng e bagiyan bunto` ben buang cetakka odeng. Bede kiya se muang bagian cangkangnga odeng e bhadhanna, tape bede se enje`, ca`na selerana orengnga se amassak a. Kaduwe`, buang bagiyan beg lentat se barna koneng marena muang baiyan cetak. Katello` becco duwe` kale enga` macco jhuko`. Kaempa` ye pade kiya, berri perresanna jheruk nipis otabe lemon, otabe jheruk pecel. Mun odeng, maseh e ola`a sajham agghi`, pagghun berri` jheruk, panengnga odeng riya ce` amissa bauna. Mun e sempan e kulkas ye pagghun berri` perresanna jheruk, ma` le ta` amis.


Pangalaman odhi' engghi ka'dhinto pengalaman se tak toaman maghabay kaloppaen ban ghaduwan arte dhibik neng dhalem ateh ban salanjanga odhi' kita jariya. Pengalaman odhi' se magabhay kaula neka senneng bisa odhi' neng dunnya engghi jareya atemmoh sareng reng oreng se toman kaula temmoen. Sebab sadhajana baghi kulah ghaduwan arte bhi' dhibi' edeng. Napah pole atemmoh kancah se setyah bedeh neng seddhi' kulah dhalam dhukah otabah dhukah. Kancah paneka se maghabay kulah lebbhi abharna odhi'na dhari sabelummah. Se lok toman kaula temmoen dhari sebelummah. Ban se bhakkal abhereng kaula sampek tuwah mangken ban neng sorgha mangken. Kaula percajeh sarah ka sakobesah ampon la ngator odhi' kuleh bhi se paleng ae pengalaman odhi'na.


Sampeyan oneng jha' pacarrah sampeyan neka lok becce' ban la dhujen aselingkuh tapeh sampeyan ghi'tak percajeh namong la oneng neka. Artennah sampeyan ghi' tak bisa ngaleppas aghin ka oreng jareya. Sampeyan ghi' aghandu perasaan se lok bisa ban mlarat loberreh. Tape dhalam hal ka'dhinto parlo sampeyan onenge ghi, jha'sampe'paterros Bein manabi terro daddhi kaloarga se rokonnah ban kodhu ghaduwan komitmen se rajeh antara lakek ban binek. Jha' coman a ghantong ka salamen otaba ka sabinek. Sebab sadhajana kodhu ghaduwan andil e dhelemmah. Saenggha bisa normal aghin ban onenge fakta e dhalam oreng se la ampon lakeh bineh ban ghaduwan kaloarga kennek se lengkap.


Dhukah ghio rassannah melanah kulah toman lok eteremah neng sala settong universitas se paleng rajeh neng Indonesia. Arebbannah reng seppo kulah lakaran kulah kodhu lolosan dhari kampus se ternama ban epon lakaran bisa amjunjung tengghi kabada'annah karir mangken. San la samangken kulah cokp naremah kabadha'aannah bein, melanah hal neka lantaran lok kengeng e paste aghin bekkal eteremah napah bhunten sebab lok bisa e perediksi ruah. Pan saponapan kalennah lakar maghabay bingong kadhinapah carannah naremah. Namong salanjhanaga bhakto akherrah kulah bisa oneng caranah sopajha bisa bangekt pole ban nabeng cita-cita tor pangaterroan se kulah kengenge ban sadhajana bisa ngarassaen kadhinapah perjuangannah epon.


De` ade`na engko` gi` kene` ye nyamana nak kanak kan gi` ta` tao beremma rassana alalakon e dapor. E daerahna engko` ruwa kabannya`an oreng ampo ngakan jhuko` tase` etambhang ngakan dhaghing ajam. Sapa se ta` tao mun jhuko` tase` ruwa paste lebbih amis. Apapole mun jhuko`na gi` segger e pasar. Bakto ruwa ampo e ajag ka pasar ben tang Ebok, ma` le tao essena pasar. Ye engko` langsung notop elong bakto depa` melleya jhuko` tase`. Sakeng bannya`na se ajhual ben bhuru tao entar ka pasar, wajar bhai mun notop elong panengnga bau se amis. Tape mun ampo biasa ka pasar, ye biasalah nyamana elong dhaddhi kebal ben ta` etotop pole.


Rendi ben aldo alakoh neng salah situng perusahaan. Rendi bedeh neng departemen SDM sedangkan aldo bedeh neng departemen keuangan, rendi ben aldo ngedhing kabher bedeh salah sitong karyawan se epekeluar amargha bede oreng anyar se maso’ah. Rendi ben aldo adhe kandhe ben cakancana bahwasannya tak masok akal keputusan mekeluar karyawan tanpa sebab ben memasok oreng tanpa persyaratan. Namun kabher keputusan deri perusahaan selang bekto bit abithen elang, amargha bede projek besar se kodhu e jeleni dhedina padeh sibuk masok kelakuannah beng – sebeng. Aldo apangrasah bedeh se mata-matain selama bedeh projek baru neng perusahanah, namun aldeo ghun acareta ka rendi sepoponah.


Iin pas entar ka kyaeh ghebey mintah petunjuk. Can kyaeh, iin koduh soro norok perawatan dokter, ben e soro nyareh pengobatan alternatif kiyan. Samolenah dheri keyaeh, iin olle doa-doa se makuat ka abhek makle mentallah kuat a jhelenin sakek se berrek. Iin e berrik kiyah aing dua. iin entar ka kyaeh riyah moso reng tuanah. Nemmoh kyaeh riyah polanah e berrik saran dheri kancah kantorrah se sodaranah sakek kangker kiyah dan beres. Iin terro nyobak ah kabhi pengobatan termasok se alternatif. Iin senyatanah kuat ben ikhlas, tapeh kaddheng bhutoh pengatan. Samarenah dhek kiyaeh, iin nyobak alternatif pengobatan se laen ning seddhik romanah.


Manabi sampeyan terro taoah rassannah ghaduwan olleh penghargaan dhari Universitas ban e omomoaghin neng adhe'eng saloroh mahasiswa neka kasennengan se lok bisa e bellih sareng paapah. bendher manabi dhabunnah tang dosen, manabi kiita neka ngalakone settong hal sareng ka ogguen bhik dher bender, aneka bhakal deddieh hasil se maksimal ban lok bisa e bellih sareng napah bein. Bukteh manabi kaula lakar la berjuang ongghu kalabhan terro deddhieh pemenang dhalam lomba bisnis neng universitas trunojoyo beri'. Sennengah pora'alla, salen olle pesse sangoh, kaulah jughan olleh penghargaan dhari rektor ban olle sangoh jughan dhari kampus kalabhan prpestasi se ampon e olleen ghabay nyamannah kampus jareya.


Alako setiya ta' osa ngangghuy ora', ta' osa ngangghuy kantor. bisa edimma bhai se penteng hasel. bakto olle berta jha' settong lembaga se anyama Prosa.ai mabada proyek Corpus Nusantara kaangghuy maghalimpo' bhasa-bhasa se eyangghuy manussa. Dari cem-macem Daerah engko' se dari Madhura lolos dhaddhi sala settong Annotator kaangghuy ngarteyaghi kueri dari bhasa asal bhasa Indonesia ka bhasa Madhura. Lako paneka olle honor otaba bajaran se menorot engko' cokop ban patot kalaban kalakowanna. Senneng bisa dhaddhi bagiyan dari proyekgha prosa.ai. Tes kaangghuy dhaddhi Annotator emolae kalaban aghabay artikel kalaban aghunaaghi bhasa Daerah bang-sebang. aslinna dhala loppa jha' toman adaftar. bakto olle email jha' lolos ban epentae kasiyabhan engko' dhuli ngoca' siyap. Tape da'-ada'en bannya' ngoca' engko' ta' alako apa  Bakto kalakowan mare ban narema pesse engko' senneng bisa aberri' bhukte jha' lako reya ta' osa epapaddhang ka oreng laen


E delem terminologi aghemah, usaha ghebey ngebherseen abek deri sa dhusah e nyamaen tobhet. Intinah tobhet jiah bedeh makna ninggalaghi dhusah baik jiah se kennek apah pole rajeh ben e sertain bik rassah nyesel se delem. Secara sufistik tobhet e pandheng dheddhih pangkal tolak (tingkat pertama) e delem jhelen entar dek Allah SWT. Mon lok pake tobhet manossah lok bisa olle akses entar dek jhelen otabeh orbitteh Pengeran. Kocak eng Ghazali, tobhet ngelibataghi tellok aspek sekaligus, ajiah aspek pengetahuan manossah (kognitif), aspek sikap mental (afeksi), ben aspek kelakoan (behavioral). Aspek pengetahuan delem arteh kesadaran manossah soal bahaya ben akibat akibat jhubek deri dhusah bisa merrik pengaruh dek sikap, ben selanjutteh merrik pengaruh dek kelakoan ben perbuatanah.


Teppak numpak mobil kedibik awallah Edi gik arassah aman. tapeh san mole riyah, lakar deri perasaannah edi we lok pateh nyaman. Trenyata ongghuwen rem miobil jiyah blong, Edi le kobeter muwanah le pucet, salah edi bedeh nyettir teppak neng jhelen tol se kodhu kecepatan jiyah konstan, ledi wes aduweh mander gik slamet, padahal gellek lagguh jiyah mreh ecek mon rem kabbhomobil riyah becek ben stabil, nagara bedeh oreng jahat se se sengaja ngerosak mobil jiyah. tapeh sayang,  edi pas lok sengaja nancep gas pas lok bisa rem aherrah mobil jiyah nanbrak pembatas tol ontongah keng mobellah tok se lece edinah gik slamet.


Komunitas Sivitas Kotheka Pamekasan aropaaghi tang roma kaangghuy nemba ban adhu'um elmo. Ta' bannya' na'- kana' ngoda bisa mekker enga' ca-kanca Kotheka. Komunitas reya adhu'um elmo kalaban mabada lalampa'an se anyama Koloman Budaya. Lalampa'an reya ebadaaghi bhan bulan ban bagina anggota te-ghanteyan se dhaddhi panitia. Lakar ta' olle pesse polana engko' ban sakanca'an se mabada. Mala sakeng terro bannya'a se dateng sakanca'an dhala sombhangan kaangghuy melle ghu'-ghangghu' se ebaghiya ka para rabu. Tojjhuwanna settong, coma terro oreng lebur ka elmo ban along-polong kaangghuy kamanfaatdhan. Pamatorra segghut ngonjhang oreng-oreng penter se elmona bannya'. Salman se ebaghi ka pamator biyasana dari Emba' Novi, Emba' Novi Kamelia reya anggota arangkep dhaddhi tokang nyombhang pesse kalaban aghunaaghi pessena dhibi' dari travel Umroh se nyamana PT. Enka Imron Tour & Travel.


Mara jhe` jhi` bejhi` mun pera` ngabes ngotaanna oreng. Misalla bejhi` nengghu ngotahna reng tuana dhibi` pas la seppoh. Abe` kiya ta` tao degghi` mun la tua apa ye nga`ruwa kiya apa enje`, kan ta` tao. Apa ye malah lebbih sara dari reng jeriya. Mangkana mun abe` riya kodhu ajhar beremma carana ta` ghampang bejhi`an ka ngotahna oreng. Ye pajhet ra negghu ngotana oreng laen ruwa bejhi`, tape mun ngotana reng tua ye beremma a bhai reng tuana, gi` kene` abe` dhibi` kan sake`, ngota ben sampe` angingi` ye reng tua se abherse`eaghi, benni sapa. Mara pa omes kiya de` reng tuana mumpung gi` odi`. Pagi` panengnga abe` ye bhakal dhaddhi reng tua kiya. Sapa teros se ngopeni mun ta` anakna.


Kakanan se bucco` riya ta` pera` rassa ben bauna, tape mun etegghu` la begh lentat ye ta` nyaman lah ekakan. Misalla pas bede lendirra. Alamat la beceng. Biasana mun bede jhajhan ollena bherkatan, pernah engko` terro ngakana salah settong jhajhan, lemper pas teppa` ruwa mun ta salah. Pas engko` ngabes lemperra ye sapa se ta` senneng, ngabes bhai dhaghing ajamma bannya`, langsung ekakan, ta` ngabes ben ta` esiom apa ye la ta` nyaman alias bau apa enje`. Langsung bhai. Pas depa` ka colo`, bhuru ekakan langsung epaluwa ben engko`. ye la bau tebhana, alias bucco`. pas ebuang ka songai ben engko`, ye bejhi` lah, ta` ekakan. Tambhang sake` tabu`, ye buang bhai lah.


Kanak, toman njek ngetelak seseoreng se justru ketelak bhunga teppak e berrik ujian? Padahal reng - oreng laen biasanah justr lok lebur dek ujian ben cek bhunganah mon ujian e kocak mareh. Tapeh bedeh jenis oreng riah se justru tebelikkeh, mereka akadik "terro" ujian, ben sossa atenah mon mereka lok olle soal ujian. Delem odik neng kampus otabeh sekolah, reng - oreng se bengal dek ujian jiah mereka se taoh ongghu jhek cuma lebet ngerjaaghi soal - soal ujian mereka bisa ongghe kelas dek level selanjutteh. Mon adek ujian, mereka bisa ngalamin stagnasi otabeh adek kemajuan, artenah odik eng mereka keng ambu neng titik jiah tok.


Tebhenah mon oreng ngelakonen kesalahan se ngebey reng oreng semmak eng kecewa, bennyak hal se kodhu e lakonen. Pertama, hedeh kodhu aseporah keadek. Aseporah e dinnak ampo jarang e lakonen polanah gengsi. Padahal aseporah jiah langkah paleng kennek tapeh merrik pengaurh paleng rajeh dek sittong hubungan. Aseporah lok kodhu teppak kita ngerassah sala. Mon teppak jiah oreng semmak eng kita le kecewa bik kita, sadar otabeh njek bisa salanah kita, kita kodhu aseporah keadek. Oreng semmak se sayang dek kita benne keng sengaja ngebey drama male kita sossa. Kecewanah mereka mesteh bedeh alasannah. Tebhenah aseporah keadek terus introspeksi diri marenah.


Oreng se tak toman nompak pesawat, pagghun senneng ben ngetek mon pas andik kasempadhen nompak pesawat. Caranah nompak pesawat satiyah ghempang. Bisah molae pessen tiket se bisah e bellih online lebet Traveloka otabeh melleh langsung ka website maskapai. Mon la olle tiket, koduh deteng ka bandara paleng enjek 90 menit sebelum jam pesawat mangkat. Ariyah polanah e kabhutoh benyak persiapan mon masok pesawat. Engaak registrasi pole, cek bagasi kiyah bede atorannah, moso masteaghi penumpang tak nyambih bhereng se bhebejeh mon nompak pesawat. Mon penumpang se nyambih benyak bhereng, tak olle kabbhi e pamasok ka kabin. Koduh sabek ning bagasi pesawat. Nyabek bagasi kiyah butoh bektoh.


Se ka tellok, mon kenning PHK bisah refreksi ghellun, selama alakoh riyah, apah se korang bhegus moso apa se bhegus. Mon la taoh refleksinah apah se korang bhegus, pas obe onlaon. Misallah lambek mlarat jhegeh pagi, ghen ambu alakoh dhedih ajher onlaon ghebey jhegeh pagi. Se ka empak, molaeh mekker alakoah apah. Apa alakoah engak sabellunnah ning industri se padeh, otabeh ngalleah kalaoan. Misallah se lambhek dhedih karyawan pas satiyah terro dhediyeh pedagang. Sekalemak, misallah paghun alakoah ka oreng otabeh dhedih karyawan, pas sareh engak pelatihan-pelatihan otabeh kelas se ma ghebey skill sajen ongghe. Mon la skill ongghe, bhekal abek ghempang nyareh klakoan se anyar se laennah.


Engko' lako ngoca' ban amotivasi para moret kaangghuy nerrosaghi da' sakola tengghi ma'le elmona atamba. Ban ma'le bisa amamfaat elmo se eyajhari dari SD kantos SMA. Ban kita kodhu mele jurusan se ekasennengnge ma'le ta' kasta akuliah. Bhuktena bannya' tang sakanca'an se ngalle kampus polana sala jurusan otaba tapaksa polana tada' peleyan laen bakto adaftar. Mon engko' se bakto etarema neng Universitas Madura sennengnga tada' pada ban bakto dhaddhi ketua BEM FKIP 2017 bannya' entar ka bagina sakola'an kaangghuy amotivasi dat-ngodtdhan kaangghuy asakola karana Mon edhisa reya bannya' na'-kana' ta'enda' asakola. Senneng sara etarema ban bisa abagi pangalaman ka dat-ngodtdhan.


Kanca bakto mole ka Madura se alako e Sorbhaja acareta jha' aba'en azina maso na'-kana' bini' e dissa. Caretana bakto e Sorbhaja andi' pacar raddhin ban edissa bhibbhas nyambi pacar. Bakto azina poko' se bini' eghus-loghus ban esel-osel eghabay ran-jharanan se etompa'. Tape bakto la mare, arassa dhusa raja ban atobhat ka Allah ta' bu-ambu. Poko' bhan-are aromasa kasta sara polana la azina ban tako' maso' naraka. Tape locona koca'en mon katemmon maso pacarra terro pole pas ngalakone pole. Keng mare jiya kasta aromasa sajan tako' maso' naraka marghana kalakowan zina reya tamaso' sala settong kalakowan se dhusana paleng raja.


Lesa alakoh ning pabrik garmen. Pabrik kennengan Lesa alakoh riyah parak bangkrut polanah e capok covid. Benyak karyawan se e PHK ning gelombang 1. Lesa nyamanah masok ning daftar PHK karyawan ning gelombang 2. Lesa seddi polanah bingong alakoah ning dimmah pole.Ghen taoh mon e PHK lesa langsong nyareh lakoh ning kennengan se laen. Benyak kancanah Lesa se norok ke PHK. Bedeh sabneyak 200 oreng se noork e PHK. Lesa ben kancanah lakar olle pesangon, tapeh tak benyak. Pesangon se berrik ghun cokop ghebey odik 5 bulen. Salebbinah Lesa kodhu nyareh kalakoan se laen ghebey ngakan ben majer pesse sakolaan.


Teppak banjir rajeh se e alamen sareng tang dhisah jareah amargha kabannya'an neka ngakan korban melanah telellep. Kulah kaelangan sepopo kulah neka se ghik kanak saketar omor 7 taon neka la ampon telellep melanah korang penjhagaan dhari kaloargha jughan. Saketar pokol 9 lagguh neka penakan kulah jareah bedeh neng loar roma dhala keadaan aeng banjir neka lakar le semmoh naek juah. Bhakto paneka lakar la ojhen lok dik ambu ban lok bisa panapah sadhaja reng roma jaruah. Lajunnah anak neka bedeh neng amper ben di pandian sareg tetangga laenna. Saketar pokol 11 juah ternyata aeng la ongghe sarah ban tetangga atuat melanah penakan kulah la telanyok ban lok bisa e selameddhin pole. Akherrah neka e temmoh saketaran pokol 3 sore dhalam keadaan la ampon adhinggal dunnyah.


Bakto noro' nyongngo' epar sapopo se ecapo' liver ban tabu'en kembung, teppa' ka aher odi'en. Kaelangan oreng se semma' ban ekennal pelak lakar seddhi sara. Epar sapopo messen da' sapopo ban da' reng-oreng se bada jha' matoro'a ana'en. Ana'en 2 ghi' kenni' kabbhi, aherre oreng nanges kabbhi. pas ta' abit epar sapopo reya la tada' omur. Bada motor Ambulans dateng, engko' noro' maonggha mayyit sambi nanges. Nangessa ghella' polana mekkerre panakan sapopo se ghi' kenni' sapa se arabatdha ban laenna. Sapa se abiyayana sakolana. Emma'en ta' alako, etamba ajhelling mayyit satengnga ta' parcaja polana kaelangan oreng se semma' ban pelak. Epar sapopo reya etoro' maso oreng sanajjan ta' pate towa. orenga pelak sara segghut abhanto ka oreng se bhuto. Oreng pelak mon tada' omur lakar la malarat se ekaloppanna.


Ghi kadhi'neka manabi odhi' kadhibi'an neng dhisannah oreng se eka'dhimmah sampeyan otaba kulah jariya lok ghaduwan kaloargha semmak e ka'dhinto. badha rassah kerrong neka pasteh. Rssah terro pelemannah ban terro atemmoah neka paste jughan. Amargha kita neka manossah biasa se ghaduwan perasaan ban aneka hal se wajar. Napah pole ghabay sampeyan se ampon la terbiasa apolong sakaloargha ben arennah ben lok toman aleppas neka. Manabi  pamekkeran kaula kadhineka, kita daddhi manossah neka bhakal badha bhakto se eka'dhimmah e uji sareng carannah bhi' dhibi' edeng sala settongah ghi apesa sareng reng seppo se e ka'dhimmah aneka demi tojjuen odhi' se lebbhi sae.


Lomba Porseni (Pekan Olahraga dan Seni) Madrasah Ibtidaiyah (MI) neng Kabupaten Bangkalan e lakasanaghi areh riyah. Pembukaannah bedeh neng aula madrasah ben bennyak peserta lomba deri mored MI se norok ben gurunah se nganter lomba riyah. Mita setiyah le deg-deghan polanah norok lomba pidato bahasa inggris. Deri gellek pembukaan, Mita le kok-melkok kertas pidatonah, senyatanah Mita mareh hafal bik pidatonah, keng takok ejelling oreng apapole juri pas ngeblang loppaen kabbhi. Mita jughan mecah duweh, sholawat ben alfatihah makle bik Gusteh Pangeran eparengen kelancaran. Semarenah pembukaan, langsong entar dek kelas ruangan lomba pidatonah edhissah ngundi nomor maju tampil, pas jiyah Mita tekerjet polanah nomor urut settong, Mita sajjhen dredeg atenah keng bik gurunah se dampingin epetennang. San Mita eolok bik jurinah soro maju, Mita semmo dredeg takok keng Mita pagghun maju percajeh dek abek'en pas lok loppaen mecah bismillah. Magghih semmo dredeg Mita berhasel nyampeagih pidatonah lok lebbi deri sepolo menet.


Salaen ruwa engko` endi` careta pole panengnga eghelle`i bi` kanca sakelas kiya, teppa` kuliah gi` semsester 1. Engko` kan la abit ta` tao nyator e ade`na kelas, panengnga ye bakto SMA ruwa engko` la ngorangi aktif majhu ka ade`na kelas, pera` fokus beremma se olle nilai bhagus. Padahal kemampuan nyator neng ade`na reng bannya` parlo sara ghebey jurusanna engko` kesehatan masyarakat. Pas engko` ruwa teppa` mata kuliah antropologi. Dosen la ajelassaghi rinci apa se bede neng layar. Marena ta` abit Dosen aaberri` pertanyaan ka mahasiswa, enje` arapa ma` mikrofon ruwa e arahaghi ka engko`, engko` pas langsung akepek bi` roba se tao ka jawabhanna tape ta` bisa acaca. Asli sampe` nak kanak sakelas aghelle`. Sakelas bakto ruwa bede 112 mahasiswa. Asli todus. Pas ta` narema engko` samarena jeriya langsung mekker beremma carana kodhu se bisaa nyator lancar neng ade` pas ta` todus. Ye riya dhaddhi peccotta engko` aktif neng organisasi.


Abhakalan Desember aher pas dhuli nyaba' tangghal. Tangghal 11 April 2019 aropaaghi are kabinanna engko' maso tang bini. Koca'en reng-oreng se serrem bakto akabin reya akandha serrem ban sakral. Oreng kadhang tasala ban kalero bakto ijab qobul. Tape bakto engko' ijab qobul rassana biyasa bhai, etaskratas ngangghuy bhasa Arab. Koncina ghun settong bakto ijab kodhu tennang. Samarena ijab engko' langsong etonton ka kamarra bini pas esoro nyeyom daina maso Kiyae se makabin. Tape Kiyae se makabin engko' reya cora'en paham Feminisme se ngangka' dharajhatdha reng bini'. Jha' tang mas kabin se sabellunna roko ban sajada ghi' esoro tambai pesse ma'le reng bini' ta' eyangghep moda. Tang kanca bannya' dateng ban bisa aghabay lalampa'an tanya jawab se matodus engko'.hehe tape engko' senneng bannya' kanca se dateng.


Bada kadhaddhiyan se ta' nyana bakto upacara are Sennen e sakola'an ban engko' maso' kalaban parassaan biyasa. E, mare upacar pas olle hadiya se aropa pangargha'an ghuru teladan dari moret polana pelak ban lako maso'. Engko' ta' nyana sakale bakto jiya, sala da'iya pangargha'an ghella' bada buket dari pesse atosan ban jhajhan se bannya'. Se ekabhingung aslinna salaen bhunga reya na'-kana' olle dimma se eghabay buket, ta' etarema sakabbhinna moret ngamok polana eyangghep ta' ngarghai usahana. Etarema neser polana na'-kana' pondhuk ban ta' ekerem kadhang ghun kop-cokop kaangghuy ekajhajhan dhibi'. Bhunga campor neser mon la enga' reya, tape takerjhatdha engko' polana apresiasina na'-kana' reya lowar biyasa ka ghuru.


Manabi kulah lambannah ghi teppak neng sennengah a sepedaan motor jareya lok toman sama sekaleh meraten aghin mesen sepeda montor neka, kor nyaman ngangghuy bein mon atyah riah. Sabbhan arennah kulah toman ngalamen katako'an se eka'dhimmah kulah arassah sepeda montor ryah lakar bedeh lok beresseh jaruah, melanah lakaran lok bisa nge rem ban kadheng ka' cekka' remmah ban se paleng kulah takok en remmah nekah nge blong. Kulah lakaran toman labhu ragara rem blong, ontongah neka neng be sabe jaruah lok neng jhalanan rajeh daddhi aman. Se kulah lakoneh marennah jareya lajuh entar ka bengkel ban nyervis pe sae dele parak abik eh sejutaan jaruah kanak, larang ongghu.


Tako` demam panggung ye riya kondisi se kabater, tako`an, otabe tako` panengnga bede e ade`na oreng otabe kamera. Mun la tako` nga`riya biasana bisa aghellui sabellunna bede e panggung otabe pas e panggung. Ciri-cirina oreng se demam panggung riya tanganna cellep, bulu kolek manjhang, abe`na panas cellep, bede kiya se tabu`na sampe` moles ben jhujjhu kemmi. Bede pole se sampe` ngota otabe semaput. Aria mun sara ghellu lah, sakeng ta` pernah latian ghellu. Penyebabbha biasana polana ta` pernah latian sabellunna, bede se orengnga jhet model oreng tatotop, korang semangatta ben lingkungan se bisa aghebey oreng ria endi` trauma mun ka attas panggung.


Engko' palengngen ban ngakan ta' etemmo rassana, cethak aoleng polana tipes. 2 Minggu aghentang ban kapan la bisa onga' jhagha rassana keddhur ban ce' ta' bisana maelang pekkeran man-da'emman se lako paddhang tako' mate. Se paddhang e mata coma pate, engko' tako' sara bakto tedung gha-jhaghana temmo bada e dalem kobhur. E dalem kobhur eseksa maso malaikat Mungkar ban Nakikir tako' eseksa pas epamaso' ka dalem naraka kabbhi bharang. Poko' mon la dung-tedungan se paddhang coma pate malolo, mangkana mon sake' segghutdhan along-polong maso oreng bannya' ma'le ta' ker-pekkeran se bisa matamba sara panyaket. Tadarina tako' dhala abit se barassa. Jha' panyaket reya nomer 1 datengnga ban sabab abit enja'en reya dari pekkeran. Lamon pekkeran tennang Insya Allah bhakal dhuli baras.


Kejadien se padeh. Engkok bedeh neng jeddeng Tunjungan Plaza 6 ru kebhuruh keluarrah polanah nabeng jedwel film. Pas lok sengaja ketembhung bik oreng lakek se ghik bhuruh keluar deri jeddeng lakek. Tang tas gheggher ben beberempah essenah kadik gincu, beddhek, ben tiket nonton keluar. Engkok se gopo lok mekker pa apah pole selaen nyabek juah kabbhi neng tas pole ben terro mangkat. Ternyata mas masseh kiah ngebhentoen engkok ngalak tang bhereng se gheggher. Teppak ajiah meghi tang tiket bioskop langsung atanyah, engkok negghueh film riah tah setiah. Engkok ngocak iyut. Sang adenga ternyata jiah Refal Hady, pemainnah film jiah! Kami tebhenah entar dek bioskop bhereng.


E bektoh areh senin, jimmy jhegeh tedung kesiangan amargha malemmah begadang nenghuh drama korea (Drakor). Jimmy tadek persiapan mangkat ke kantor akhirra yap siap sambhi ru – keburu nyiap agin persiapan ke kantor. Jimmy pegel karebheh dibhi’ amargha nenghuh drakor sama begadang, jimmy ke kantor nompak mobil. Jimmy apangrasah telat dhepak ka kantor amargha e jelen macet pade mangkat sekolah ben alakoh. Jimmy sepanjang neng perjalanan ngamok karebheh dhibi’ polanah gara-gara jegeh kesiangan akhirra kemacetan neng jhelen. Jimmy e telfon teros maso kancana amargha tak lem dhepak ka kantor ben etanya agi teros maso atasannah, jimmy sajen panik ben tak tenang.


Sala settong se maghabay kaula semmoh kastah dhalem settong cereta ghi sareng sala settong mejedhi' kulah. Bhakto tang mejedhik bedeh neng roma selama du mengghu amargha amaen jaruah. Kaula bejhik ka jyah amargha dhujen ghighir ben ceromeng roh dele sakek kopeng ngedingaghin. ban ghi' ghu lagghu toman kaula e soro melle aghin nase' ka Bhu Su neng seddhi'eng roma. Sala ghu lagguh kaula ghi' ngantok ajyah cek cromengah se arosoro. Kaula capok pegghe ja ruah sampek kaula ngabentak tang mejedhik jareya sampek tang mejedhik langsong neng neng sekalean. San la olle du mengghu tak le mole, akherrah tello areh ka' dhinto mangkat ka Jakarta tapeh san bedeh e ka' dhissah sobhung omorrah. Kaula kastah sampek samangken.


Tang kanca olle pangargha'an dhaddhi tokang toles paleng bannya' noles. Nyamana Royyan Julian, setiya Dosen neng Universitas Madura. Orenga lakar penter ban lebur maca sampe' totok sakabbhinna buku, banne enga' bagina oreng se bada e dunnya politik, maca ta' maca buku se ekakandha eghabay dhasar mon acaca e bannya'en oreng. Royyan reya bhidha, patot olle pangargha'an tokang toles Careta (sastra) ban tokang toles Pokeddhan paleng bhaghus e Madhura. Odi'en cora' Keng eghunaaghi kaangghuy maca ban noles salaen kaduwa' lakona sebkasebbhut ghi' bhuru. Reng Ngoda se asalla dari Dhisa Baranta Kecamatan Tlanakan reya lebur adhu'um elmo tape coma ka se anda'. Orenga ta' toman ngalem aba'en dhibi' mala segghut kaghum ka elmona oreng laen. patot lakar dhaddhi tokang toles lowar biyasa dari Madhura. Engko' senneng dhaddhi kancana ban bisa nemba elmo dari along-polong bhannare


Oreng akabin mon da'-ada'en biyasana lakar dus-todusan. Tape bada carana ma'le ta' tadus reya ghiba acareta parkara kabudina se neng-sennengnga reya da'remma ban mon andi' masala kodhu karembhak e kamar, jha' sampe' oreng laen tao. Bakto mare akabin, engko' amain ta'-caretaan maso bini. ghu'-lagghu' mon andi' pesse lebbi mon bisa jar-kalenjar ma'le sajan senneng akalowarga. Otaba ngenep neng settong hotel se abak raja ma'le bisa neng-sennengngan ebakto dhaddhi mantan anyar. Akabin reya lakaran mabhunga ka ate ban kodhu andi' komitmen mon terro odi'en jhembharra. Polana mon ta' bisa saleng ngarteyaghi bisa marosak ka eketdhan se socce enga' reya. akabin reya lebbi bhaghus cokop sakaleyan maso settong oreng se paleng ekaneserre.


Olle penghargaan jiah sittong cara ghebey mabhunga abek dhibik, oreng tuah, ben reng oreng laen se semmak bik kita. Penghargaan riah biasanah e beghi dek oreng se e akoen kemampuannah, terro jiah kemampuan akademik otabeh se non akademik. Tapeh pastenah kabbhi kemampuan kodhu e pabhereng bik usaha. Kita kodhu usaha male deemmah caranah kemampuannah kita e bidang apah bhein jiah e akoen oreng. Mon le e akoen, berarti kita le taoh jhek kita jiah le mampu dheddhih ahli neng bidang jiah, otabeh seenjek eng reng oreng taoh jhek kita mampu neng sedieh. Penghargaan riah dheddih sittong tandhe jhek kita bisa.


Amar Syamil, tang ana' sareyang se rembi' para' pasaan. Dapa' ka katerbi'enna kandunganna tang bini, engko' ta' nyaman ngakan, neser ajhellingaghi sake'en. Entar ka bidan dari ghulagghu pakghun mokka' settong ta' ghellem atamba. Bakto la sorop are, polana aeng tamone la para' tada'a aherra eroju' ka roma sake' andi'en dokter Mukti. Bakto jiya kobaterra atamba polana bakto osom panyaket Korona. Bakto bini la esambi ka kennengngan oprasi pekkeran ghita' pate tennang tako' bada pa-apa ka bini otaba ana' e kandunganna. Teppa' Adan Isa' bada monyena bhaji' pas bada bhaji' epakalowar, engko' bhunga tada' pada dhala ngarembeng aeng mata. Se paleng mabhunga ana' ban bini salamet kabbhi ban eparenge samporna ban sehat. Ana' se kalowar lake', sanajjan engko' narema lake' otaba bini' se mabhunga reya sehatdha. Polana bini ban ana' reya ghantonganna ate.


Kasus nga buli bhagi nak kanak SD jareya ampon la etangane sareng pihak kapoliian sebab ampon la matadhe' nyabennah nak kanak se  kennenge buli. Kasus pembulian ka' dhinto sebab aneka segghut ngalakoh kancannah jareya ban sampek ngalokaen kanak se sobhung omorrah neka. E hina feseggeh sebab kanak neka dhabunnah celleng ban laen epon, ghi akherrah a ujung sareng kol tokolan sampek malokaen ban ngangghuy senjata tajhen aroba silet. kanak neka akherrah e pangghi sareng kepala sekolannah ban pihak sekolaan e pangghi sareng kapolisian. Ebhuna korban neka sampek mok ngamok sa karebbeh dhibi' nengale anak se la ampon sobhung omorrah. Ban akherrah pelaku nak kanak jareya e laporaghin ka pihak se berwajib.


Se ka empak, tahap dheri perasaan duka ben seddi riyah bedeh Depresion otabeh depresi. Depresi riyah pekkeran ben berasaan se molaeh nyadar mon kenyataan ben fakta tak ning obe pole tapeh ghitak bisa naremah dhek fakta ben kaadaan sebedeh. Biasanah tahap riyah paleng abit ben paleng berrek polanah bisah en laen ka oreng respon ngadheppin depresinah. Kondisi depresi kiyah en laen, dheri se ringan sampe se berrek. Depresi berrek biasanah bisah sampe genggu kaodien re-saareh. Tahap se dhibudih dheri pangrassan seddi dheri berdua riyah Penerimaan. Ning tahap riyah oreng se beruda la bisaah naremah dhek fakta ben keadaan se bedeh ben la bisah ajhelen ka adhek.


Dhaddhi tokang toles se ekennal bannya' oreng ban bisa nyombhang pekkeran reya tang arepbhan. Se paleng ekaterro reya tang tolesan kalowar kalaban bacaan Kompas. Engko' terro sara dhaddhiya tokang toles se tolesanna bisa terbi' e koran Kompas otaba Jawapos. Tape rassna berra' polana tang pangataowan ghi' jhau dari oca' penter. engko' ghun andi' pangaterro tape saengan se penter reya bannya' sara. Tang pangataowan ta' ghellem atamba, sanajjan segghut ngerem ka Kompas, tape cerpen se ekerem ta' pada ota ta' karaddhu ka koran nomer settong jiya. Sabellunna ta' toman peggha' arepbhan kalaban ngoba karakter tolesan, tape sajan segghut ngerem ban ta' terbi' aherra engko' sadar jha' tang pangataowan biyasa bhai ta' maso' ka ondhaghan se pada maso para tokang toles se segghut bada e koran


Oreng se ghaduwan panic attack otabah rassah panik sentellebhi jareya biasannah lakar la dhari ghi'kanak ngalame hal se lok megebey neka nyaman. Hal jareya tantonnah oreng la padeh oneng manabi pan saponapan oreng jareya pastenah ghaduwan masalah se maghabay badhan dhibi'neka ngarassaen lokah ghi' pas san la tuah. Melanah dhari paneka pan saponapan oreng ghi'lok pateh mahamaghin banngerte aghin kabadhaan loka batinnah oreng jareya. Namong hal neka tantonnah paste badha hal se kodhu sampeyan onenge melanah sadhajana neka kodhu e geressah san la tuah. Daddhi ngajagha kaberesan jiwa tor bathin neka lakar lok ghampang ban lok saghampangah melik tanang jaruah.


Bhakto sakek abit tang Bebek neka ternyata e kennenge Usus Buntu ban kodhu e operasi sacepettah. Kaula sareng tan tretan kulah tor kaloargha rajhe sadhajana ngejjhit melana mek bisa ghaduwan penyaket jareya. Padahal loh, tang bebek neka paleng bersennah ban ajhaga sarah ruah manabi kan ngakan tor lok toman den beden. Sadhajana kaloargha neka duka makeh la ghaduwan penyaket jareya tape kan la takok dhibi'. Rassannah dhalam semalem neka lok nyaman eber sekaleh mun tak sampek bebek jyah dulih a operasi tor beres ruah penyakettah. Ongghu taon berik neka deddhi taon se aregha ka badhan kulah ban kaloargha. Sebab nengale bebek se sakek tabuk maloloh ban lok neng a padheng jareya se maghabay rengsah ban kapekkeran. Napah pole ghaduwan anak se ghi' kanak sarah.


Rara akuliah neng sala sittong universitas bhagus neng Indonesia. Beberempah taon terakhir, Kemendikbud mabedehaghi program pertukaran pelajar se e biayaaghi bik neghereh. Rara lolos ghebey pertukaran pelajar dek Korea Selatan. Teppak neng dissah, selaen fokus ajher kiah Rara ghik sesekaleh keluar bik cah kancanah. Teppak jiah Rara negghu film neng bioskop. Se e tegghu film anyarrah idolanah Rara, nyamanah Han Sohee. Rara ngalak jedwel semmoh malem marghenah ajiah lebur mon negghu lem malem. Ternyata neng seddhik eng Rara jiah Han Sohee nah dhibik nyamar ngangghuy capeng bik masker celleng. Rara taoh polanah ajiah mukkak capeng sekejjhik. Rara cek bhunganah tapeh lok mentah afoto polanah ghik negghu neng delem.


Rassah takok bhakto kulah kadhibi'an jareya entar ka Bandung neka rassannah lakar la sarah ban kulah ngarassaen jareya katako'an melanah pan saponapan oreng adhabu manabi ka Bandung jareya kodhu ngastete. Kalabhan dhari paneka kabiasaan kulah se biasana andhap ka oreng oreng seketika jareya takok ruah ban tak atapetah sekaleh. Melanah neng Bandung rawan sareng pencopeden, ban e ka'dhissah neka bannyak sarah kadaddhian maleng jaruah, daddhina pekkeran kulah neka kalot. San dhepak neng Bandung jareya rassanah neka akadhi lok kennal pa sapah, padahal oreng dhissah neka lakar terkenal alossah ban kalabhan dahri paneka kulah kodhu ajhar andhap se tengghi ka sadhajana oreng.


Pengalaman se paleng nyennengaghin dha' dhan kulah engghi paneka teppa' meyos ka Bukit teletabis neh se terkenal neng Kabupaten Sampang, Madhura. sakeng dhari terro taoah bukit teletubbis dele mangkat pokol 6 lagghu takok macet neng pasar Ghalis. Ternyata lakar le kebettulan neka areh sabtu, duh ma cek macettah ban sempet jughan jalannah amargha badha perbaighen jhalan. Saketar pokol 7, kita sakaluargha niat ambu neng bharung se ajhuel sate Ghalis. Aneka sate se paleng nyaman se kottah Bhangkalan. se jaman badha kita a sarabhan. lajuh lanjhut a jhalan ka Sampang ngabi'in bhakto saketar 2 jaman ka kottannah tok. Manabi ka Bukit Teletubis sah 30 menet dhari kottah sampang. Akherrah sadhajanah kaloargha noro' senneng.


Perasaan bejhi` ruwa bisa esababaghi panengnga ngabes bharang se gheddhe`. Bede oreng se biasa bhai, bede oreng se ta` biasa. Misalla mun ngabes jedding gheddhe`, ampo bede kiya oreng se ta` dhaddhi` entara ka jedding. Mun kebiasaanna ngabes bharang se bherseh, pas ta` bherseh, ye bisa bhai mun jhet entara ka jedding bisa e ampet. Jedding ruwa kennengan se termasuk penting e dalem bengko. Mun jeddingnga bau, bisa nyebbar bauna ka kennengan laen e dalem bengko. Coba`, pas misalla bede bau ta` nyaman, masa` ye betah e dalem bengko. Mangkana e dalem jedding, kodhu bede ngin angina otabe pa ro`omma jedding, pas lantaiya jedding kodhu bherseh. Bhagus pole mun jeddingnga model jedding kerring. Ta` lecen ben ghampang talabu. Mangkana mun bede ngin angin, lantai se becca bisa sakejjha` kerring.


Nak - ennak'an Tata se e kabelih tang alek jiah nak - ennak'an se ngalak model deri bentok eng Tata BT21. Karakter riah asallah e ghebey bik Taehyung BTS. Karakter riah andik cetak bentuk alafyu ben bhedhen kadik panda se sekabbhinah bernah mera, bik akelambhi ijo tol - totol. Nak - ennak'an riah cek lembuk eng. Ariah lok pateh rajeh okorannah tebhenah pewe mon e kep - sekep neng kamar. tang alek ngocak engak dek engkok teppak le - melleh lat - alat toles neng swalayan semmak eng roma. Tebhenah ajiah terro mabhunga engkok lebet jhelen nabung ben merrik Tata ghebey hadiah ulang taon.


Noro' senneng andi' senior lulus kuliah samarena akuliah 7 taon. Bakto ujiyan skripsi bi' engko' edantos elowar ban orenga mesem bhunga. Keng bakto wisuda se loco. Nyamana oreng Dhisa Mon bada settong magharsarena andi' karja biyasana bannya' bhala ban tatanggha noro'. Ebakto wisuda tang senior jiya ngoca', "engko' sossa le' setiya" Engko' takerjhat, me' bada oreng wisuda sossa. Bakto tao alasanna, oreng Dhisa reya mon bada oreng Wisuda esangghu dhaddhi pongghaba otaba pegawai. ban biyasana bada oreng towa se atanya, barampa gajina kake Cong? Engko' aghella' ngalakkak. Tape nyamana oreng ta' tao ban ta' bannya' na'-kana' e Dhisa jiya se ta' akuliah


Melanah kita neka sareng kancah semmak kita jareya cokop jhau dhari roma settong ka roma se laennah, tapeh samangken la ampon badha hp se ghampang ban masemmak ka odhi'annah kita. Daddhi kita oneng kagiadhennah samangken ban aneka sala settong carah onenge kabahar kancah sadhaja. Mela dhari ka' dhinto kulah sareng kancah kulah se ampon lok atemmoh selama 6 taon ka'dhinto, alhamdulilah e parenge a temooh sareng sakobesah melalui pertemuan se lok nyana ghi ka'dhinto badhannah mantan lakek ban mantan binek ternyata ghi' badha sa taretanan dhari kancannah kulah jareya. Akherrah sakeng kerrongah lok atemmoh kita bisa adha kancdha reng bereng pole ban la ampon odhi' sareng ka odhi'annah bhi' dhibi' edeng.


Kabbhi se toman a lamar ka lowongan CPNS pasteh taoh ka ujien CAT. Ujien CAT riyah kalanjengan dheri Computer Assisted Test. CAT riyah sala sittong metode seleksi se angghuy alat bhentoh komputer ghebey olle standar minimal kompetensi dasar bhegi pelamar se a daftar ka lowongan CPNS. Metode riyah memungkinkan ghebey peserta se norok ujien bisah mantau langsung nilai se e ka olle. Sistem ghebey ning CAT riyah e ghebey cek ghempangah, makle kabhi peserta tes bisah angghuy. Sistem CAT riyah andik bektok se terros ajhelen ben bisah e pantau moso peserta tes. Dhedih peserta tes tak parloh nyambih jhem dhibik. Mon bektonah la tadek sistem riyah bhekal notop dhibik ben tak bisah ngerjaaghi soal pole.


Kabbhi oreng jeh bedeh loppannah. Jhak sapah, bahkan presiden otabah DPR jughab badha loppannah sareng janjinnah lamba' wkwkwk. Lok sapah bein, loppah jareya bisa e rassaen sareng manossah, wajar ban normal. Kalaban dhari ka' dhinto kodhu ghaduwan cataden sopaja lok loppah ban bedeh report ruah. Toman bek nyabek tapeh lok taoh bedeh dimmah san e sareh, sapah pole mon benne kulah dhib' wkwkwk. Lakar le semmohh telmi. Tapeh, dhabunnah penelitian jareya oreng se loppaan koca'eng orengah cerdas ban ghaduwan banyak akkal. ban kulah corak eng ngarassaen deh, dhari cacan ban penelitian ka' dhinto wkwkk. A corak mek cek sennengah ruah mon e kocak cerdas wkwkwk.


Pangalaman se ta' bisa loppa sampe' bila'a bhai reya bakto bisa adhu'um elmo lebat komunitas Sivitas Kotheka Pamekasan. Komunitas reya adhu'um elmo kalaban mabada lalampa'an se anyama Koloman Budaya. Lalampa'an reya ebadaaghi bhan bulan ban bagina anggota te-ghanteyan se dhaddhi panitia. Lakar ta' olle pesse polana engko' ban sakanca'an se mabada. Mala sakeng terro bannya'a se dateng sakanca'an dhala sombhangan kaangghuy melle ghu'-ghangghu' se ebaghiya ka para rabu. Tojjhuwanna settong, coma terro oreng lebur ka elmo ban along-polong kaangghuy kamanfaatdhan. Pamatorra segghut ngonjhang oreng-oreng penter se elmona bannya'. Salman se ebaghi ka pamator biyasana dari Emba' Novi, Emba' Novi Kamelia reya anggota arangkep dhaddhi tokang nyombhang pesse kalaban aghunaaghi pessena dhibi'.


Jhujhur, bakto engko` ekenneng COVID 19. Bakto ruwa bede macem COVID delta. Engko` ngota`an, asam lambung ta` nyaman, anosmia ben anoreksia. Tape pas marena ekenning jeriya, panyiomanna engko` sampe` sateya malah lebbih tajham. Ta` kenneng bede bau apa bhai se nyengnga` engko` langsung ngota`a, sampe` pernah para` la kaluwara ben etambeh pettengen sakejjha`. Termasuk mun pas ka jedding umum, korang nyeram ben gheddhe` kennenganna, langsung mual ben ngota`a, sampe` ye aeng matana engko` kaluwar. Sakeng bauna ce` ta` kuatta. Pernah kiya sampe` notop elong angghuy tangan pagghun tembus, akhirra angghuy kerudung ebhulet pas beg kandhel, sakeng ce` bauna. Enga` terminal ben jeddingnga pom bensin.


Ghi'ennunna engko' taeppa' bada e-ngatengnga'na kennengngan se ramme pas badaoreng enga' aghella' ka engko' ban ngolok engko'. Pas nyoro engko' nyandher, ya engko' aghella' kiya. Ta' abit bada oreng lebat nyalep engko' pas nyandher ka oreng jiya, arapa se eyolok sanyatana banni engko'. Ya engko' todus ekatolo ban bi' sa nya'-bannya'en oreng engko' ecokoco ban ela'-ghella'i. Mare dari jiya engko' mon bada ekennengan jiya rassa tadus ban tako' ecokoco pagghun cekka'. Kadhang mon bada oreng bannya' ghi' tako' bada oreng se toman congoco sanajjan ta' kennal. Poko' dari kadhaddhiyan reya engko' aherra pas berra otaba jherra mon enga' ka se sabbhan jiya.


Fika jiyah oreng tuanah lakar benne asleh Medhureh, kolek'en Fika riyah pote ben matanah semmo sepet pelek kaden oreng Chenah. Fika lakar andik dereh toronan Chenah deri mbanah. Polanah ropanah Fika deiyeh ben bidheh deri nak-kanak Medhureh se laennah pas teppak kennek gik SD Fika sereng ecoh-kocoh bik kancanah paleng sereng ecoh-kocoh bik kakak kellas se lakek. Fika ecoh-kocoh oreng Chenah benne oreng asleh Medhureh  ben kodhunah ngalle deri tananah oreng Medhureh, ghejek'an jiyah ngebey Fika lok nyaman, sampe mon teppak'en bektoh istirahat Fika lok toman keluaran kellas margenah takok atemmoh ben ecoh-kocoh. Sakeng pegelleh bik kakak kellas jiyah Fika kadheng sampe nanges polanah ecoh-kocoh meloloh.


Ban caretah se neng bank ka'dhinto ghi' a lanjut. Lakar se daddhi petugas satpam jyah lok andhik etika ban andhap sekaleh mon ta pettah. Lok akadhi bank se laennah. Padahal kulah la ngagghuy manner teppak acaca, tapeh nyake'en sarah dhubunnah. Ban kaula langsung negur ka sala settong pegawai neng Bank ka' dinto. Kulah adhabu manabi apah se ekalakoh dhari satpam jareya korang nyaman dha' dhan kulah ban pole lok seharussah ngocak deiyeh. Oreng se alakoh jyah koduh pa andhap rapah ka oreng laen napah pole kalakoan se ghaduwan hubungannah sareng oreng bannyak. Lajuh kulah pas moleh mok ngamok sampek pegawai bankngah ka'dhinto ara seporah.


Manabi sampeyan ghaduwan rassah takok melana e ombheng oreng tandenah sampeyan lok ghaduwan bengal ka sadhajana oreng se eka'dhimmah sampeyan bisa ngatas aghin dhibi'. Manabi sampeyan ala ghi tak anapah takok ban aseporah lastarennah jareya, namong manabi sampeyan lok sala, jha' sampek takok ban kodhuna bengl pa juhujur apah se eka kareb sampeyan ban sadhajana neka kodhu bedeh bhukte se jhellas. Amargha ka jhujuranse nomer settong ban sadhajana neka kodhuna bisa noro' aghin kalabhan badhannah rassah se korang poas. Lok anapah jhujur seng penteng lok maghabay kesalahanse padeh pole ban lok usah takok mon tak sala, sebab sadhajan kodhu bedeh bhukte.


Mon ghi' kana'en bakto ghi' asakola otaba ngajhi sanajjan sala mon etokol otaba epesel ghuru ban oreng pagghun bhellis ban andi' ate terro malessa. Setiya rangrang bada oreng nokolan kantos sara otaba malendang. Sabbhan bakto ghi' ngajhi e langghar segghut etokol ngangghuy bhnebbha maso  ghuru ngajhi polana aghaja' otaba ta' neteni kanca se maca Qur'an. Mon sabbhan ghuru nokol sanajjan bhellis tape pagghun atoro' ka ghuru. Jhaman setiya bada ghuru nokol ana' eyokom ban oreng towana bhellis ta' tarema. Tape mon sabbhan oreng asakola otaba ngajhi mon etokol ghuru orengtowana todus ban mala tamba epoppo ana'en sampe' mera kabbhi kole'en.


Ghi' teppak kulah ghaduwan pengalaman telellep ban sepopoh kulah neka jughan sobhung omorrah amargha telellep neka, kulah rassannah jareya lakar lok dhik bisa maelang katako'an manabi entar ka songay ban bedeh kadaddhian banjir. Rassannah neka akadhi panighan jaruah ban bisa ngarassaeh katakoan se lebbhi manabi bedeh panapan. Melana dhari paneka rassah kulah ghi lok pagghun sae manabi nengale aeng songay ban aengah kolam neka, bahkan kulah lok toman entaran ka songay otaba dha' kolam rennang amargha katakoan jaruah lok dik elang ka tang pekkeran. Sampek kulah entar ka psikolog jareah ngalakone terapi ban laen epon pagghun bein lok dhik elang. Sebab jareah rassannah la cek delemmah jaruah ban lok dhik bisa maburuh juah. Saenggha kulah neka semmoh mlarat adaptasi juah efeggeh neka.


Pan saponapan oreng tantonah kodhu ngerteh apa se erassaen takok jareya lok bisa e pamasok neng dhalam atennah. Sebab perkara-perkarah se ampon e parenge sareng sakbesah, melanah hal jareya lakaran lok bisa e kontrol pole. Pasteh lakaran manossah neka ghaduwan rassah takok se rajeh, napah pole takok amargha sekarat maot. Pastennah reng oreng ghaduwan katako'an ban aneka lakaran leh normal se egeressaen reng oreng sadhaja. Sadhajana padeh bein, manabi manossah neka paste abelih ka sakobesah. rassah takok jyah bedeh melanah kita neka lok seap sareng apah se egibeh jareya. Teppak napah bhunten, lebbhi napah korang ajayah bhakkallah a bhitong mangken. Rassah sakek manabi e pangghi neka lakaran badha, namong sadhajana oreng ghaduwan carah mateh bhi' dhibi' edheng.


Engko' ta' bisa mabhunga kake kastana tada' pada. Ba'en menta tase' mon engko' kobassa pagghun ebaghi. Tape engko' coma reng lake' se ta' andi' apa, se bada ghun cinta se raja. Ba'en aherra nyenggha polana engko' ta' bisa noro'e apa se ekaterro reng towana. Iya engko' ehlas, polana engko' tao kabada'anna engko' maso ba'en reya padana langngi' maso bhumi. Ta' bisa masettong sanajjan kiamat dateng. Saporana se raja polana ta' bisa dhaddhi se paleng bhaghus tape engko' senneng toman kennal ban se-kaseyan maso ba'en se paleng argha edalem ate ban odi' reya. Samogha ba'en bisa senneng ban acampo, ban ghumbhira odi'en abhareng maso se setiya se pada dharajhatdha etembhang maso engko'.


Oreng mon ketakoan manabi bedeh oreng jahat ghi lok nyana ongghu sebab jareya perassaan antaranh mateh ban odhi'. Melanah sampeyan kodhu oneng, jha' sadhajana neka kabadha'annah oreng jareya lok sanamena. Bedeh oreng se lok bisa nahan rassah takok paneka melanah hal jareya se lok bisa e tebbhus. Kabadha'annah neka lok nyana bein, anapah sadhajana oreng pastenah takok manabi la  e todong sareng senjata. Naph pole oreng Madhure se kerras ban bengal ka'dhinto pastena la dhik andhik ban lok dhen bedhen. Senjannah neka mon tak kerres, peddeng, cloret an senjata apoy laennah se malokah ka sadhajana oreng se badha e ka'dhissah.


Mayu pabhunga mon andi' bini ban bisa malai kalaban bhender mon bada kakalerowan. Jha' sampe' nokolan bini, mon pas nokol bisa dhaddhi kastana. Kita reya mon andi' ana', pas ana'en raja bhakal apolonga maso oreng laen otaba kalowargana dhibi'. Tape bini bhakal ekapolong terros sanajjan ana' la alake otaba abini. Mangkana kaneserre ongghu mon andi' bini, ladhini, ban jha' ghun tao aghighir mon bada apa. Bini reya lessona ta' etemmo, reng lake' segghut ta' ngarteyaghi. Engko' toman kasta manglo bini polana tedung, engko' ta' tao jha' lesso mare nolong jhemmuran ban nampe kalambhi apa pole ghi' ajaga ana' e roma. Kodhu saleng ajaga mon akalowarga reya jha' pas karebbha dhibi' malolo se epakaada'.


Mon ghun panyaket se ta' berra' otaba ghun polana katarak ta' osa tako' eyoprasi. Adhuwa pabannya' ka Allah ban nyo'on epareng salamet ban sehat kaangghuy odi' se bhaghus. Polana sanajjan dokter pada ta' bisa mapaste oreng reya bisa baras apa enja', se bisa aberri' kapasteyan ghun settong iya areya dzat se maha Kobasa iya areya Allah. Tape mon pas kangker lakar ango' nyare jhalan laen, polana bannya' oreng oprasi reya di-budina tombu pole panyaketdha. Aherra pas sajan tako' se atambha'a pole polana rassana eyoprasi ta' nyaman ban nako'e sara. Mon aba'en pas ngetek mala reya bisa arosak kategghuwanna ate kaangghuy baras ban bisa maaabit se barassa lokananoprasina. Dhaddhi kodhu pasabbhar ban enga' ka Allah.


Engko' bhakal aberri' settong roseya parkara undiyan. Undiyan reya biyasana jhau dari oreng congoco otaba manipulasi polana biyasana ngangghuy kocco'an otaba ngangghuy dadu. Dhaddhi malarat bada oreng amaen nakal dalem undiyan. Tape mon aresan se ngangghuy undiyan pas ekenneng oreng se ta' pate bhuto biyasana bada se nyamana jhuwa-belli aresan. Aresan mon olle 50 juta biyasana ebelli 5 juta otaba apa ca'en rembhak antara se melle maso se ajhuwal. Aslina pada ontong keng koca'en bada se aharamaghi polana seejhuwal pesse. Keng mon carana banne pas se melle maelang, tape pagghun majar bhan dapa' baktona, se ajhuwal pada majar tape ghi' andi' kasempatdhan kaangghuy ngaolle aresanna.


Engko'ghagghar dari attas lencak pale' bakto tedung ban e tengnga malem tajhagha ban eyattas lamare ngatela' duwa' toyol teppa'en nyaloksak ghamban. E ghamban jiya lakar tang oreng towa nyaba' pesse ban bakto jiya lakar segghut bada oreng kaelangan pesse ghan 100 ebu bhan arena. bakto ghagghar engko' buru nyare eppa' tape bakto eppa' jhagha pas entar ka kamar tengnga kennengnganna engko'ngatela' toyol, toyolla tada' pas econgngo' pesse ghella'. Ontongnga pesse ta' lowang polana bi' eppa' lakar eberri' pangapessa toyol. Pesse ghella' ebhundhu' kalaban sempak pas etale'e karet. Dhaddhi toyol ta' bisa ngala', tape mon ghun esteples pesse jiya pagghun akorang polana toyol ngala' ghan bar-salambar banne pas ekala' kabbhi.


Ghi, amargha kaula nekah senneng ngoladih ban merenge lagu jhaman lambak daddhi sadhajana artis se penyanyi lambe' kaula dhatengi manabi konser. Salah settongah Glen Fredly, nah ajyah lambe' kan toman semmak sareng Riafinola kan ? terros aghabay lagu Januari juah. Nah Bhakto taon 2015 nekah kulah meyos ka konserrah ban atemmoh tor menta tanda tangan ah langsong neng daerah Senayan seh. Bhakto juah jen ojenan sarah napah pole lem malem jyah. Ghi'engak pokok eng jareya areh Sabtoh malem Mengghu. Lastarennah jareya saketar pokol 12 malem, lajuh akadhi biasannah kaula menta tanda tangan nah teppa' lastarennah konser jareya. Pokok senneng sarah lah intinnah.


Bapak eng Lilo e kennengen PHK teppak wal awal pandemi. Bapak eng Lilo alakoh neng sala sittong perusahaan se ngesupply reng bhereng rumah tangga. Teppak pandemi ekonomi toron sarah. Bennyak se e kenneng PHK, bedeh kiah se kenneng krisis keuangan tebhenah neng romanah deemmah pole kodhu mecat oreng. Reng bhereng rumah tangga akadik plastik plastik juah kiah e kennengen. Konsumennah sajen dhiddhik. Lok bennyak reng oreng se keluar nyareh perlengkapan jiah ghebey e bellih. Tebhenah perusahaan plastik kennengah bapak eng Lilo alakoh dheddhih nge PHK. Bapak eng Lilo seminggu lok war keluar roma polanah stres. Make abek eng ghik andik kemampuan ghebey produksi romaan, tapeh modal se lok nototin ngebey kepelengan.


Manabi sampeyan oneng rassannah ajuang kadhibi' dhalam ka'adhaan ngandung rajeh, aneka se erassaen ebhu Maryani. Salah settong ebhu se samangken ampon la tuah ban marajeh anak kadhibi' neng dhalem settong roma se manorot kulah la ampon ta' layak e dhinggalen epon. Kabdha'annah jariyah lakar molae ghi' anak se nomer 2 badha neng dhalem kandungan. kalakoannah keng coman ebhu se ajuel neng pengghir jhalan ban jhualannah ka' dhinto lok bannyak amargha modallah se diddhi'. Rassah dhuka neka nengale manabi lamba' ebhu neka e dhinggal sareng lakennah se entar alakoh ban ngarantau. ban pole sa mangken ebhu Maryani paneka la ampon dhinggal kadhibi' amargha anak se ekandhunge jariya la sobhung omorrah. Kabadhaan anak se pertama jughan lok toman nengale jejjeg paneka ngarantau jughan sareng ramannah. daddhi toreh tretan nengale ke babha ban peduli ka sadhajannah oreng.


E laen bektoh marenah nabung ghebey tang alek melleh bel - mobelen hot wheels, ternyata tang alek pas neroh tang kelakoan. Engkok lok taoh ajiah taoh deri dimmah jhek engkok terro nak - ennak'an Tata deri BT21. Ngara polanah engkok ampo bhut - nyebbhut "Tata, Tata" deiyyeh re - searenah. Tebhenah tang alek peka ben ajiah aniat melleaghi engkok nak - ennak'an abentuk Tata. Teppak meghi engkok atanyah, mek bisa ajiah nemmoh Tata. Kocak eng ajiah lok mekker ghebey ngado neng tang ulang taon, tapeh teppak le - melleh bik ebok, ajiah nyeling nak - ennak'an Tata ben langsung engak dek engkok. Engkok cek bhunganah tang alek dhegher nabung ghebey mellaghi engkok hadiah ulang taon.


Sapah se arassah takok manai dhujen ngalakone kesalahan se eka'dhimmah jareya dhusah okommah ban tak beccek kalakoannah. Manabi sampeyan ghaduwan rassah paneka berarti sampeyan ghi' ghaduwan eman se koat. Lantaran katako'an neka benne hal se jhubek se ealamen manossah, neka alamiah dhari badhan nah dhibi' ban attas dhesar dhari sakobesah se be ngobe atennah manossah. Mela dhari paneka, lamon bedeh oreng se ngalakone dhusah neka dhulih ghal engghal a tobat melanah hal jareya lakaran pangghilen dhari Allah sopajha sampeyan dhulih aobe. Jha' sampe' dhantos tuannah, sebabmanabi kita la apon e pangghi neka bhakalan lok nampek omor ban robehnah manossah jareya kadhi' apah.


Ya jha' oreng reya ta' kera bhender terros pagghun bada salana. Nyamana bhai oreng odi' ta' kera bhender terros pagghun bada salana. Mon bada oreng aghighir ka aba'en ya ta' osa tako', oreng aghighir reya ta' malolo bajhi' kadhang keng aghghir polana neser. Mon enga' aba'en reya se la segghut mole malem mon ta' eghighiri kan ta' kera enga' ban ta' kera ngarte. Etembhang pas eghighiri oreng laen ta'reng ango' eghighirra oreng towana. Ta' kera bada kokos mon tada' apoy, mon aba'en ta' sala kan ta' kera aghighir. Ya ladhina la panarema ban pasabbhar ma'le ta' sajan lanjhang, reng towa reya mon aghighir jha' sambhitdhi mon pas esambhidhi biyasana sajan tamba pegghel.


Sampeyan kodhu nyipta aghin pengalaman odhi' sampeyan dhibi' sebab serah se bisa mabungah atenah sampeyan mon benne badhan dhibi'? tak engghi tretan ghi wkwkwk. Sala settongah mungkin ngebey bhakto kadhibi' otaba alan jhalan ka kennenganse sampeyan terroen. Kabhungaan ateh neka daddhi sala settong aset penteng sopajha kita bisa lebbhi ae ka adha'eng ban sampeyan jughan bisa oneng kadhinapah carannah mabunga ateh bedhan dhibi'. Kabiasaan mabungah ateh badhan sampeyan dhibi' bhakal e rasa aghin kabadhannah sampeyan tarotamannah neka ka kasehaden se cek laranga regghennah. Katennangan pekkeran daddhi sala settong cara maghabay pengalam odhi' se sae ban daddhi aset penteng ghabay kasehadhan badhan dhibi'.


Para' peleyan Klebun sakabbhinna oreng reya kodhu tengate ban ngastete ajhalanan apa pole pas jhalanan malem. Biyasana mon la peleyan Klebun bhkal bannya' bajing ba'-ngamba' e ro' jhalan tako' bada oreng jhak-ngajhak oreng laen kaangghuy mele moso. Biyasana para bajing nyekep sanjhata aropa are', peddhang, otaba ghaman. Mon aba'en egharassa ghulina ta' nyaman paste epaambu ban eyangka'e sanjhatana ma'le ngako tojjhuwanna apa lebat e kampong jiya. Poko' mon aba'en aromasa ta' kalero ya ta' osa tako' kor jha' ngal-bangal ghallu tako' tapalang pas ta' bisa alaban mate kiya. Bajing se ba'-ngamba' reya biyasana banni ghun settong polana, saghalimpo' bisa lema' oreng.


Segghut bolos sakola marghana senneng ka settong reng bini' ban segghut ngoni'in ban ngater ka sakolana. Dhala bi' ca-kanca ekoca' dhaddhi tokang ojek. Pegghella bakto ngeding careta dari kanca kellas jha' tang pacar jiya toman esambi kancana dhala epamole malem. Ate rassana sake' polana engko' ghun ekala' parlona malolo tape se lebbi mapegghel polana mare eyanco' reng laen se pate' jiya. Engko' mon apacaran ajaga kasocceyanna pacar ma'le mon dhaddhi jhudhuna bisa neng-sennengngan kantos towa. Tape bada ontongnga keya ngeding jha' mare eyanco' sepate' jiya dhaddhi engko' bisa nyenggha kalaban pekkeran tennang ban ta' emba ka reng bini' ta' genna.


Sadhajana bukte la ampon oneng soallah, amargha yang pacar jareya sabenderrah la aselingkuh neka pon le abit. Tapeh kulah cokop sabbher ban neng neng ghellun sabelum ngetarah sareng matannah dhibi'. Marennah dharinjareya kulahangsunh ngompolaghin bukte ghellun sopaja bisa nengale kemmah se sala dhalam hal jareya. Mangkat ghunlagghi ghebey atemmoh ban noddhuen apa Bein se ekalakoh malaloe bhukte dhari ca kancannah jareya sareng kulah. Ampon la noddhuen ba tiba jareya ngamok nyalaen kulah tor lastarennah ningghale kulah. Lastarennah dhari paneka rassah panas dhuka jareya sajhen a batamba ban sajhen ongghe. Lok bisa e saporaen tor Lok bisa e pemareh kalabhan tek mangetek.


Oreng se ghaduwan rassah takok tantonah jareya lok bisa kita pongkere pole manabi apah se e ketakok paneka lok kita onenge. Pan saponapan oreng lakar odhi' nang ka' odhi'an se e ka'dhimmah kita jareya lok toman taoh kabadha'annah tong settong. Pan saponapan oreng jughan tantonah bhakal ngelangen rassah katako'an neka ngalaloen pan saponapan carah. Pastenah hal jareya lok kengeng kita onenge jughan, sebab kalabhan dhari paneka oreng jareya tantonah lok poron e pakon secara paksah. manabi bedeh oreng se ghaduwan rassah takok entar ka psikolog ban ngalakone konsultasi sala settong cara se paleng bendher melanah mangken sampeyan bhakal onenge carah se paleng sae.


La bedeh satengah taon Santi a lengkapaghi persyaratan S2 nah. Santi daftar lanjot sakolah ning luar negri. Santi che' terronah kuliah ning luar negri, otamanah ning New Zealan. Santi taoh ka New Zealand dheri kakak kellasseh se bisah lanjot kuliah ning New Zealand kiyah. Santi pas kaderuy. Dheri stengah taon riyah sanati nyiap aghi dokumen engak pasport, visa ben laennah. Pas nyiapghi kiyah IELST ben syarat kuliah se laen engak sorat rekomendasi dheri dosen, sorat keterangan akreditas kampus ben benyak laennah. Dhepak ghen areh pengumuman, Santi ngetek tapeh la pasra polanah la usaha maksimal se ebisah. Ternyata santi lolos ka kampus se e katerro. Santi che' sennengah sampek nangis ka reng tuanah. Reng tuanah norok nangis polanah senneng kiyah.


Mon oreng se lok bisa ngantri bein ban karebbe dhibik neka lakaran lok bisa sabbher ban den beden ka oreng. Lebbhi tepattah neka lakar dhujen karebbeh dhibik ban kabennya'an ghaduwan sikap se paleng egois. hal jareya la sambih tengale bein kalakoan manossah melanah soro ngantri le melleh kadhinapah. Napah pole manabi dhujen nyogok jaruah a berrik pesse ka patugassah, ban patugassah neka torok ocha' melanah e parenge obheng. Duh la budhaja kadhi' jareya lakar la pagghun bedeh ban sa terroossah manabi kita dhibi' lok ghaduwan kesadaran. Jha' abele'eh ban amettah der bendher ghi ta' anapah, namong mon dhen beden jaruah se maghabay cremmet.


Akhira perjalanan lanjut pole, sebelum lanjut nanda minta ghenteh nyeter dessy amargha tengana sakek. Sa dhepa’nah ka pantai selopeng dessy, nanda ben dian langsung ngalak barang- barang se e ghibe’eh ka penggir pantai. Dessy ngibeh teker minuman, nanda ngibeh kakanan ben cemilan , sedangkan dian ngibeh camera ben tripod. Mereka langsung ngatur posisi se nyaman ben nyareh kenenengan se tak panas, semarena mereka langsung jhu’tojuk menikmati pantai. Beberapa bekto bede oreng lakek keduweh nyamperih dessy, dian ben nanda. Oreng lakek tersebut ngocak “percuma kodungan mon kelakuannah tak bender” akhira awalla etorot ben tak ekeding agih tape bit-abithen akhira dessy nenggesin ben ngamok mare oreng lakek jerre ben tak ben serombeen acaca.


Teppak asekongkol jiah engkok lok taoh. Kabbhi oreng nyelingin engkok reken engkok riah oreng bhudhuh sarah. Keng yeh nyamanah oreng terro, engkok pagghun bhunga ben nyeling oreng lakek juah. Ajiah keng ajheling dek engkok akadik adek pa apah, tapeh engkok ngerteh jhek ajiah taoh kelakoannah cah kancanah. Tebhenah engkok dheddhih bejhik dek jiah. Molaen bektoh jiah engkok andik trust issue dek nak kanak geng hits se gerombolan ngerassah abek eng cek kerennah ben berhak ngebey nak kanak laen dheddih en maenan. Rassah takok, insecure, ben e khianataghi jiah gheressah teppak jiah. Peristiwa jiah merrik pengaruh bennyak dek engkok sebagai individu dewasa.


Bharang se elang lakar mlarat mon e sareh. tapeh teppak lok nyareh e temmoh e man kamman. Sapah se seggut dha' neka. kaula jareya biasannah lakar la semmoh loppa'an ruah roh manabi nyabe' pa apah. Daddhi semmoh pikun ruah. bhakto neka ka elangan konci lomareh, se eka'dhimmah kulah parlo sarah gebey ngala' dokumen se penteng neng dhalam lomare ka' dhinto. Dele nanges ban nyareh rassannah terro nyareah tokang gebhey mukka' jareya akherrah capok etemmoh jughan badha neng bufet kennengah skincare. Ongghu rapah sennengah pora'alla wkwkwk. Daddhi ghabay sadhajana manabi pen nyempen jyah pegenna jha' sampe' salataghen mun ba' nyabe' ghi...


Ngater kanca ka kennengnganna oreng akompol kaangghuy mangkat umroh takerjhat ngatela' kanca kona aropaaghi sala settong dari jemaah umroh. Ere sanyatana arapa tang kanca me' bisa umroh jha' cora' ta' pate soghi. Ya tape se nyamana rejhekkenna oreng lakar ta' pada. Mon la Allah masoghiya oreng ya tada' se bisa mamisken ban mon Allah mamiskenna oreng ya ta' kera bada se bisa masoghi. Engko' entar ka tang kanca ghella' asalaman pas pada Salang adhuwai. Engko' adhuwa mogha tang kanca jiya eparengi salamet kantos abali pole da' Madhura ban engko' edhuwai mogha dapa' ka Mekka ban Madina. Aherra pada min-aminan ban tang kanca anyar ban kanca kona onggha kabbhi ka dalem bes.


Mun teppak kulah dheteng bhulannah neka apa se ekalakoneh oreng jyah mesteh salah makeh bendher, lok taoh araoah. Deiyeh cretannah, kan teppak jyah areh Ahad neng roma lakar bedeh kon lakon jaruah ngonjheng oreng. Pokok roma jyah e keterah rammeh roh, nah kulah neka lok senneng badha men rammen. Padahal ghi lakar bedeh parlonnah ruah oreng neka entar ka roma. Akherrah tamba siang jyah tambah rammeh, kulah pas pegghel ruah ngamok ka tang reng seppo nyoro oreng jyah jhek merammeh ruah le, polannah kulah lok kuat ngedingaghin oreng rammeh. San la marennah deiyeh kulah malah eombheng sareng Ebhu ban Ramah.


Cicak riyah salah settong keben se kennek andik sokoh empak, andik buntok ben bentuk'en riyah ngebejikagih.  Bentuk;en cicak otabeh cek-cek riyah parak padenah ben tekkek tapeh lebbi kennek. Bernanah cekcek riyah coklat, ben senneng arambat dek tembok, otabeh kakanan. Cicak riyah mon amonyeh cek cek cek deiyeh mangkanah esambit cekcek. Cicak riyah andik kemampuen autotomi se edimmah bisa mutusagih buntok'en teros buntok jiyah bisa alih-gulih gebey deng-megendeng mosonah otabeh labenah. Cekcek riyah atellor, tellorah bentuk'en kennek bernanah pote. Mon taenah cek-cek riyah kennek bernanah celleng pote. Bentuk'en semmo lonjong kennek taenah riyah. Cekcek riyah keben se bejik polanah sereng arambat dek kakanan, neng roma bisanah mesteh bennyak cek-cek jiyah.


Nah, larangan dhari ngocap aghin natalan dha' sadhajanakancah se daddhi ommat kristiani jareya badha pro ban kontrannah seh. Ghi manorot kaula tak anapah kita ngocap aghin selamat natal dha' cakancah se non muslim jareah. Ghi terserah kayakenannah, amargha kulah nyebut dha' neka kaula lok kerah percajeh ban ngayakenen aghamana paneka. Samangken jareya pamekkeran manossah la ampon kabukka' ghi. Lok mungkin amargha ngucapbhin selamat natal kita bhakal murtad ban kaloar agha. Sebab jareah keng coman ocaban bain tanpa badha neat dhalam ateh. Kacoali badha neadhen ban badha rassah kapercajheen dhalam atennah baru neka niattah salah ban lok e parenge dhalam aghama. kulah jughan lok anapah manabih badha oreng se lok poron naremah pendapat neka. terserah bein se penteng rokon.


Manabi oreng alakeh otaba oreng a bineh neka lok coman se kaduwe bein, namong dhuwe' kaloargha se norok e delemmah. Daddhi dhari ka'dhinto bisa oneng bibit bebet boboddeh antarannah keduwe' kaloargha jareya. Saenggha sampeyan sadhaja lok ghaduwan rsah kastah neng budih. Manabi sampeyan la ampon seap laher ban batennah toreh lok anapah, napah pole kodhu seap ekonominnah. E pakannah apah anak eng oreng. Jha' man menyaman mebineh tapeh lok ghaduwan engon. Benne cinta se ekakan tapeh pangodi'an antara lalakeh ban bibineh. Reng binek kodhu onenge paneka male sampeyan taoh kemmah se pantes ghabay pendamping ban tojjuen odhi' se lebbhi nyatah sampek nang sorgha mangken.


Mon ghi' kana' reya lakar teppa'en bur leburra ka aeng. Engko' sabbhan mon ngatela' aeng cora' ta' bisa se ta' alangngoyya. Entar ka tambha' le-molena pagghun bhilek ban bungu se nyamana mowa. Mon ka tambha' salaen olle alangngoy bisa olle jhuko' keng segghut etabang oreng. Keng mon setiya ngabas aeng la ta' bhrai sakale polana sabbhan toman enga' bada narek tang soko ban ta' bisa kalowar dari aing. Apa pole bannya' na'-kana' mate tasellen pas engko' sajan tako'. Setiya magghi bannya' kollam engko' pagghun ta' enda' sanajjan ta' osa majar. Ta' majar ta' enda' apa pole esoro majar la jha' iya engko' tako' tasellem pas tompes bhu'-kelbhu'an e aeng. Mon ate saongghunna senneng keng pagghun rajaan kobaterra.


Gelandang Tim Naisonal Argentina, Alexis Mac Allister nyeretaaghi momen pertama kali atemmoh bik Lionel Messi. Ajiah ngakoh jhek tanangah ngetter sang atemmoh bik megabintang dhunnyah bal juah. Mac Allister jiah sala sittong konci se e ka'andik Timnas Argentina neng Piala Dunia 2022. Nyamanah ghik bhuruh e kedeing marenah tampil cokop impresif bik Birhgton & Hove Albion neng Liga Inggris. Seghilok eng tampil mengesankan bik Brighton, Mac e enjhemaghi dek Boca Juniors selama setenga musim. Neng dinnak riah pemaen 23 taon jiah atemmoh Messi. Mac ngocak jhek abek eng cek guguppeh teppak atemmoh. Tapeh momen jiah aobe dheddhih pertemuan mengesankan sang Mac Allister le sadar keghetehannah La Pulga.


Manabi sadhajana manossa neka lakar la bhaktonah a dhantos se nyamannah ghiliran maot. Adhantos giliran dhari se kobesah melannah kita neng dhunnyah cokop odhi' sareg ujjian, kalalaban dhari paneka kita ommat islam jareya kodhu ngayakene ka katetabhan dhari Allah bileh juduh, maot jareya la ampon e ator ghi. Sapah bein se e pangghil mangken ghi kodhu seap makeh neka dhetengah dhari kaloargha dhibi'. Manabi dhuka e dhinggal sareng tretan otaba kaloarga inti ghi nanges wajar. Ghaduwan rassah kastahghi wajar kyah ban pole aneka oreng se kita sayange ban tresnae, oreng se noro' andhil dhalam ka odhiannah ban jhalannah kita selama neka. Namong dharei jareya san le perjalanan bhakto akherrah la ampon ekhlas.


Rassah emosi jareya lakar mlarat se e deskripsi aghinnah pole kalabhan paneka lakaran la bedeh neng dhalam badhannah dhibik manossah jareya. manabi sampeyan oneng carannah ngendali aghin badhan dhibi' insyaallah emosi neka lakar bisa e kontrol, tape manabi sampeyan lok bisa ngendali aghin. Biasannahneka bisa e bhar ombhar ka man kamman se ngakibat aghin aleddhuk ka bher saleberreh. Daddhi manabi sampeyan terro ngamoggeh ka'dhinto kodhu mekker ghellun apa se bisa e kontrol ban napah se lok bia e kontro. Saongghunah sadhajana neka asallah dhari pekkeran manossah bhik dhibik edeng ban sampeyan kodhu bisa ngallaen jareya sebab akibattah bhakal rajeh ka badhannah sampeyan dhibi'.


Dhuweh ghebey nak kanak se ghik bhuruh rembik bhagusseh e hafalaghi. Dhuweh ghebey nak kanak se ghik bhuruh rembik bisa dheddhih pelengkap hadirreh anak. Sebagai manossah ben se paleng penting sebagai Muslin, kita ongghuen kodhu ngerassah bhunga dek berita rembik eng bhejik eng oreng oreng neng sekitarreh kita. Kita le e ajheraghi bik Nabi Muhammad SAW male lok cuma adhuweh ghebey abek dhibik tapeh kiah ghebey oreng laen se kita cintai. Deiyyeh kiah mustahab, se e anjuraghi e delem Islam ghebey merrik selamet dek oreng tuanah bhejik se ghik bhuruh rembik ben nuwein bhejik jiah. E sebbhutaghi e delem sittong riwayat otentik jhek baginda Nabi Muhammad SAW biasa nebu dhuweh ghebey nak kanak se ghik bhuruh rembik ben nyareh beroka ghebey anak jiah.


Bede beberapa cara ngatase katakoan sabellunna operasi, ye ruwa pertamana paste jhe` loppa adhuwa ka se Kobasa. Kaduwe` tor catoran ben keluarga se semma`, oreng tua otabe taretan laenna, otabe lake/bini/anak. Katello` tor catoran ben Dokter se sakerana bisa ma semangat ka abe`na se operasiye. Kaempa` nyare informasi soal operasi se akurat, masokddhe se bhagus ghebey abe`na ben paleng sakone` resikona e masa ade`na. Kalema` pekkeran kodhu positif, operasi ruwa bhakal nyaman ka engko` dhibi` ben kaodi`anna engko` degghi`. Kaennem ye tedung se cokop ghebey operasi. Mun tedungnga cokop pas nyeddha, alamat ate la tenang ben santai maseh lagghuna misalla bhakal operasiye.


Manbai bedeh oreng phobia jareah jha' cokocoh mon bisa, tapeh kodhu e dhukung ban selamet aghin mon e cokocoh sareng reng laen. Melanah hal jareya lakaran sadhajana bisa maghabay rosak sakabbhna. Pan saponapa oreng bisa bein ngarosag settong sareng laennah sebab mentalah manossah jareya en laen, lok sadhajana kuat kakabbhi, ban lok sadhajan lemmah kakabbhi. Pon ampon oreng neka la badha gharis bhi' dhibi' edheng. Daddhi, manabi bedeh oreng se ngalampoen betesseh manossah jha' sampe' e pakon daddhi rajennah dhusah. Oreng takook ka ola', tapeh sareng sampeyan e jejellin ban e kok petako'en sarah, saenggha moncol rassah trauma se ghilok beres sekaleh ban sadhaja.


Sabbhan teppak meyos ka alengleng madhrura Kaula sareng kaloargha rajeh paneka sempet apesa sareng rombongan. Kadhineka caretana, Teppak jareya kaula kellas 3 kaula e ajheg alengleng madhura sareng kaloarga. Na, mangkat pokol 6 alenjelen gellun ghi' dhe' bhujuk rangkasap tor koburen syekhona. lastarennah lajuh ka sampang dha' bato ampar. Nah, neng dhinnak kaula elangngah. Daddhi kaula sa rombongan jareya entar dha' attas ka koburen. lajuh kulah jyah akemmeah neng jeddhing. Nah, kaula kan mangkat dhibi' amargha bisa ngetarah keloargha. san keloar dhari jheddhing kaula la ampon lok ngetarah pole. Kaula alengleng sa bit abiddeh ban lok dhik e temmoh. Akherrah kaula motosaghin entar dha' parkiran mobil, amargha kaula acorak engak ruah. Nah depark parkiran, mon temmonah adek mobillah. kaula lajuh nanges ban pagghun neng kennengah akherrah mobil jariyah abelih pole ban atemmoh sareng ebhu. Bhakto jariya kaula lok gellem ka bhato ampar pole.


Sejak tang oreng tuah apesa, tang odik le lok padeh pole kadik lambek. Engkok neng enneng bik tang ebok neng kampong. Adek anak eng ebok bik bapak se norok bapak. Tang ebok terro kabbhi norok abek eng. Tapeh tang ebok kiah lok kuat mon ngurus ketelloh. Tang ebok andik standar tegghi ghebey kabbhinah. Tang ebok kiah cek leburreh ghebey tur ngatur anak eng, akadik mon ajiah se merrik ngakan, berarti odik eng anak eng bedeh neng tanangah jiah kabbhi. Ajiah terro anak eng dheddhih riah, dheddhih juah, dheddhih kabbhi se secara sosial jiah statusseh bhagus. Anak eng ngerassah lok mampu.


Mon aba'en ta' etarema neng Unversitas Negeri maso' ka Universitas Madura otaba Unira DPP otaba SPP-na moda, dagghi' mon ajhalane Orientasi Pendidikan (Ordik) ango' ngekos ma'le ta' eyokom bakto Ordik. tape mon engko' dhibi' senneng, sennengnga ghella' bakto la akuliah maso' olle kanca anyar, amaen e taman ban barung. Ta' loppa keya ngalakone parenta dari dosen areng-bhareng sakanca'an eyada'en kampus bannya' Warnet nyaman mele. Ebakto terro nengnengnga Kadhibi' entar ka perpustakaan kaangghuy maca ban menjham buku careta otaba teori kabhasaan se sala lebur bisa namba pangataowan polana pada maso jurusan se ekala' engko' iya areya Pendidikan Bahasa dan Sastra Indonesia.


Setan reya bisa aropa sapa'a bhai ban bila'a bhai, bisa kanca, taretan, otaba sapopo. Engko' polana tao dhibi' bakto omor 11 taon entar ka romana sapopo. Bakto jiya tada' oreng, labanga ekanceng. Aherra engko' nyongngo' dari kacana romana, ban ngatela' tang sapopo bi' ale'en aghaja' e dalem romana. Tape polana ekanceng, engko' ajhalan entara ka talon kennengnganna pamainan, arapa me' bada tang sapopo maso ale'en dhung-ghindhung dateng dari talon. Engko' takerjhat, pas sapa se bada e dalem romana. Keng lakar koca'en eppa' tana se epaddhekghi roma jiya sapbhan kennengngan pamanggherra jharan ban lakar abak sengit, ta' enga' tana se laen.


Sampeyan oneng jughan dhari kajadian pengumuman melannah tang tretan neka la sobhung omorrah arassah dhunnyah neka la ampon keamat bhagi tang kaloargha. Kulah lok bisa nyiddeh tedhung ban apangrasah ya Allah mek kadhi neka jhalannah. Dhukah ongghu rassannah manabi ngoladhin neka se la ampon seddhe. Pokok settong kaloargha jughan dhukah sadhaja, oreng seppo kaula  lok kobesah panapah sadhajana ngabesin tan tretan neka. Mela dhari jareya ampon la kodhu parejeh rassah ekhlassah. Padahal ghilok ekalakoneh le ngarep daddhi a lajharrah mangken taon adhe' tape la ampon e pondhut ghelluen sareng se kobesah dhalam omor se pandhe' ban kaadaan nyareh elmo jyah.


Bakto tao jha' tang panakan asonnat olle 2 are, engko' dhuli melle ghu'-ghangghu' otaba jhajhan se bannya' se ekasennengnge maso Arsyil, tang panakan se paleng penter ban meller, pas melle dhalubang hadiya (kertas kado) kaangghuy aghabay hadiya. Jhajhan se bannya' ghella' esaba' ka dalem eddus pas ebhundhu' maso dhalubang hadiya. Mare jiya engko' pas mangkat ka romana. Langsong ebaghi hadiya ghella' sambi ngoca'. Hei mandher dhuliya baras, Cong ma'le bisa amaen pole. Tang panakan takerjhat campor bhunga atena polana olle hadiya dari engko'. Bi' tang panakan dhuli esalsal kole'en pas epakalowar essena. Aggu bannya' sara jhajhana om. Nyaman reya engko' ta' osa melle jhajhan


Mun acaca ye tolong jhe` pate ma` semma`. Saongghuna bede manfatta pandemi datang. Salah settongnga ma` le copana oreng ta` ngalto` ka reng se laen. Dari copa se saongghuna ta` sopan mun ngalto`, ye bisa asababaghi panyake` enga` COVID 19. Dari copa kiya ta` pera` polanan jeriya cair, lentat ben bau, tape ye abe` ta` tao mun misalla copa se ngalto` riya bede panyake` e dalemma. Mangkana toju`, manjhang, ben apa bhai kodhu jaga jarak pas amaskeran e bakto pandemi. Pera` orosan copa ruwa mabejhi`, tape bahaya kiya ye. Oreng se sopan kiya kadhang ye talabbhas acaca, bisa ngalto` kiya copana. Dhulli nyo`on sapora ben se ekenning copa ye arapo otabe becco muwana. jhe` pera` serbet.


Abdhina rasaana senneng sarah teppa'olle undian jareya dhari bank alangan kulah nabung ros terrosan selama daddhi nasabah e ka' issah. Undian jareya daddhi panyemangat ka dhan kulah amargha dhari paneka kaula bisa tekon ban tajhin teros nabungngah. Tapeh dhari ka' dhinto jughan kaula kodhu bisa mekker carannah ngola pesse se sae, kemmah se ghabay pangaloaran kemmah se ghabay pamasokan ghabay e tabung. Hal jareya kodhu e pekkeren pole sebelum nabung tretan. Daddhi jhak kor asal mamasok pesse ka Bank manabi sampeyan lok taoh kabutoannah apah. Manorot kaula, nyempen pesse neng Bank neka sala settong cara abadhi pesse se aman e sempen ghabay masa sebhakal dhateng. Tapeh sayang bank ngah neka mandheng kita jareya dhari kaloarha se korang mampo dhaddhi kodhu e bhanto.


Bhegi oreng se kenning PHK, pagghun seddi ben kalut pekkerannah. Apapole mon se kenning PHK riyah tong-sittongah tolang punggung kaluargeh. Mon selama riyah kaluargenah ghun ngakan dheri gejinah, pagghun kepekkeran ben kalut mon olle kabher kenning PHK mendadak. PHK lakar berrek e laloen, apapole mon dhedih sombher pamasokan utama kaluarga, pagghun dampaken dhek mandimman tarmasok ka kaluarga. Tapeh PHK riyah benni akhir dheri odik. Alakoh ning perusahan ghun sala sittong cara dheri masoken labeh rejekeh. Benyak cara se kobessah aberrik rejekeh. Dhedih tak parloh kalut sampek abit, koduh jegeh pole ben semangat ajhelenaghi odik se tak ghempang. Seddi polanah e PHK olle, tapeh tak olle bit abit.


A berrik kejudhen sareng nyamperen kanah se la ampon abit lok atemmoh salah settong hal se kulah terroen molae dhari lamba'. Melannah kancah kulah neka la ampon jhau ban lok toman nengale pole molae aneka la ampon alakeh ban ghaduwan anak. hal jareya kulah onenge san kulah arasah kerrong, amargha la abit ruah tak atemmo. Akherrah teppak neng ulang tahunnah ka' dhinto kulah kedhibi' bengal atemmoh kancah kulah neka ka romannah ban tepangghi jughan melannah rassah kerrong neka se ampon lok bisa e tambhaen pole. Melanah dhari jareya akherrah kulah sareng kancah kulah neka tobuk sa arean amaen ban acareta settong sareng laennah.


Sampeyang la ampon oneng kadhinapah rassannah noro' ujian jariya. Degdegannah, takok'eng, kemmah materinnah se kodhu e pahame ban laen epon. Kulah ghaduwan cara sopaja nelai ujiannah tengghi ban sampeyan bisa lolos ujian. Cara se pertama neka sampeyan kodhu ajher materinnah sabelum ujian berlangsong saketar samengghu sabelummah,sambih nyecel dhi'diddhi'. Se kadhuwa' olange sampe; sampeyan ngerteh ban paham betul materi jariya se bhakal kaloarrah. manabi bisa sampeyankodhu ghabay planning ghabay napa bein materi se ampon ban ghilok e ajharin. lastarennah jariyah, siap aghin parlengkabhan ujian neng compo' panjennengan. sampeyan bisa lok usah ajher pole ban ghabay marefresh pekkeran gellun. Lastarennah jaruah, fokus sareng ujiannah ban jha' kalep aduweh tor nyo'on pangarep ka reng seppo.